KES DERA - KERTAS SIASATAN ALIFF SYUKRI DISERAH KEPADA PENDAKWA RAYA ESOK

Kertas siasatan usahawan kosmetik, Datuk Seri Aliff Syukri berhubung kes memukul anak angkat berusia dua tahun, akan diserahkan polis kepada pejabat Timbalan Pendakwa Raya (TPR) esok untuk tindakan selanjutnya.

Ketua Polis Daerah Petaling Jaya, Asisten Komisioner Nik Ezanee Mohd Faisal, berkata pihaknya sudah mengambil keterangan semua saksi terbabit kes berkenaan: "Kertas siasatan sudah lengkap dan dijangka diserahkan kepada TPR esok," katanya pada sidang media di Ibu Pejabat Polis Daerah (IPD) Petaling Jaya, di sini, hari ini.

Media sebelum ini, melaporkan usahawan kosmetik itu didakwa memukul dan mencubit kanak-kanak perempuan itu pada 28 Februari lalu sebelum pembantu rumahnya warga Indonesia membuat laporan polis keesokannya.

Aliff turut ditahan namun dibebaskan dengan jaminan polis, manakala anak angkatnya diserahkan kepada pembantu peribadinya untuk dijaga sementara atas nasihat pegawai Jabatan Kebajikan Masyarakat (JKM) Petaling Jaya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WAJAH TERKINI FATHIA LATIFF TARIK PERHATIAN, NETIZEN LUAH PELIK

Pelakon Fathia Latiff yang kini kembali aktif dalam dunia lakonan apabila bergandingan dengan Kamal Adli dalam sebuah filem, selepas sekian lama menyepi.

Namun begitu, Fathia menerusi laman Instagram aru-baru ini ada memuat naik gambarnya. Foto tersebut menjadi perhatian ramai apabila ada netizen mengatakan pelik melihat raut wajah pelakon itu yang agak lain dari sebelum ini.

Mungkin cara foto diambil atau pengcahayaan membuatkan raut wajah Fathia berbeza dari sebelum ini. Meskipun wajahnya nampak sedikit kelainan namun Fathia masih kekal cantik.

Klik untuk gambar besar

Diruangan komen, rata-rata netizen menyapa 'ood mornind' kepada Fathia, namun ada seorang netizen bertanyakan adakah hanya dia seorang sahaja yang melihat perbezaan pada wajah pelakon itu.

Februari tahun lalu, perkongsian Fathia menjadi perhatian apabila memuat naik video memaparkan dirinya melakukan suntikan filler di wajah. Melihat pada video tersebut, Fathia sedang melakukan rawatan bahagian dagu dengan teknik dicucuk mengunakan gel ke dalam kulit rahang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR MENARIK - BABY BUMP DAYANA & SAKINAH, ISTERI ASYRAF MUSLIM

Gambar terkini baby bump kedua-dua isteri Asyraf Muslim iaitu Noor Dayana Lokman, 28, dan Wan Sakinah Ahmad Saburi, 31.

Untuk info, Dayana kini sedang hamil 4 bulan, manakala Sakinah pula sedang sarat mengandung 8 bulan.

"Alhamdulillah.. Hanya hatiku yg tahu betapa bersyukurnya aku pada Allah dgn setiap kehendakNya. Hanya SABAR yg mengajar erti kehidupan yg lebih bermakna.

Klik gambar untuk size besar

"Ya Allah Ya Tuhanku, ampunilah dosa isteri2ku, tenangkanlah hati mereka setiap masa, jgn sesekali beri mereka kesakitan semasa, sewaktu dan selepas melahirkan anak, janganlah ada komplikasi pada mereka, permudahkan segala urusan, lindungilah mereka dalam apa jua keadaan, lahirkanlah anak kami sihat tubuh bdnya, sempurna sifatnya, baik akhlaknya dan hidupnya kelak hanya untukMu Ya Allah," tulis Asyarf di IG.

Untuk rekod, Ashraf mendirikan rumah tangga dengan Dayana, seorang siswazah bidang perubatan pada 30 Ogos 2011 di Mekah.

Selepas itu, Asyraf mencetuskan kontroversi apabila mengahwini Sakinah sebagai isteri keduanya di Thailand pada 7 Julai 2013.

Hasil perkahwinan Ashraf dengan Sakinah, mereka dikurniakan cahaya mata sulung, Sarah Ashraf yang kini berusia satu tahun.

Kita doakan semoga proses kelahiran kedua-dua isteri Asyraf dimudahkan. Amin.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SIBUK BEKERJA - HANIS ZALIKHA UPAH PENGASUH JAGA ANAK-ANAK

"Untuk anak kedua ini saya harus mengupah seorang pembantu untuk menjaga Alisa kerana sibuk untuk menguruskan kerjaya dan perniagaan. Saya tak dapat menjaga Alisa sama seperti Yusuf dahulu secara sepenuh masa kerana agar sukar menguruskan dua orang anak secara serentak jadi saya harus mempunyai pembantu buat sementara waktu," demikian kata pelakon dan pengacara Hanis Zalikha.

Isteri kepada pelakon Hairul Azreen itu mengakui perlu mengupah seorang pembantu untuk menjaga anak-anaknya kerana sibuk dengan tuntutan kerja. Menurut Hanis, dia terpaksa melupakan hasrat untuk menjaga anak keduanya, Alisa Aisyah secara sepenuh masa seperti yang dilakukan sebelum ini untuk anak pertamanya, Yusuf Iskandar.

Tambah Hanis, dia bersyukur apabila telah bertemu pengasuh yang bersesuaian dan berpengalaman untuk menjaga anak-anaknya: "Akhirnya saya bertemu dengan pengasuh yang boleh menjaga anak-anak ketika dalam tempoh bekerja. Orangnya baik, berpelajaran dan mempunyai pengalaman bekerja di pusat jagaan kanak-kanak sebelum ini," ujarnya lagi yang berkahwin dengan Hairul pada 5 Jun 2015.

Klik untuk gambar besar

www.myartis.com / Sumber & foto: Astro Gempak & Instagram Hanis Zalikha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISMAIL IZZANI: ARA MINTA BERSABAR - HAQIEM DIBELAKANGNYA

Nama penyanyi remaja Ismail Izzani dan pelakon Zarina Ann Joulie kini semakin hangat diperkatakan selepas kontroversi foto memperlihatkan selebriti tersebut seakan-akan berpeluk.

Perkara itu ukan hanya mendapat perhatian netizen malah ia turut mengundang simpati rakan selebriti.

Antaranya ialah penyanyi Ara Johari dan Haqiem Rusli yang meluahkan rasa kasihan dan mengharapkan Ismail bersabar dan kuat berdepan kontroversi itu.

Menurut Ara, dia terkejut apabila mengetahui mengenainya di laman sosial pada malam Jumaat lalu. Penyanyi lagu 'Bunga' ini berkata dia ada menghubungi Ismail dan memintanya bersabar menghadapi ujian itu.

Klik untuk gambar besar

"Saya terkejut bila dapat tahu tentang gambar yang viral itu dan memberikannya nasihat serta sokongan melalui panggilan telefon.

"Saya memang rapat dengan Ismail tapi tak pernah campur urusan peribadinya, dengan siapa dia berkawan dan sebagainya.

"Cuma saya minta dia banyakkan bersabar dan anggap itu sebagai ujian... benda pun dah jadi, tak boleh nak buat apa-apa," katanya yang merupakan teman rapat penyanyi lagu 'Luar Biasa' itu.

Sementara itu, Haqiem pula menulis kata-kata sokongan kepada Ismail menerusi laman Twitter.

"Terus kuat brother, saya ada dibelakang kamu," tulis Haqiem di laman tersebut pada malam Jumaat.

Rata-rata pengikut memuji tindakannya menyatakan sokongan kepada penyanyi yang popular menerusi lagu 'Sabar' itu.

Menerusi laporan mStar pada Sabtu, Ismail Izzani memohon maaf kepada keluarga dan pihak pengurusannya serta meluahkan rasa kesal dengan apa yang berlaku.

Foto tersebut menjadi tular selepas ia dikongsi oleh sahabat Zarina iaitu pelakon Fathia Latiff.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HANEESYA HANEE: "SAYA TAK BODOH AGAMA & TAK AKAN PERLEKEHKAN"

"Saya tak bodoh agama dan saya tak akan memperlekehkan agama saya sendiri. Saya diberitahu gambar yang diambil cuma separuh dan sekadar nampak skarf. Itu saja tapi saya tak sangka gambar itu adalah gambar penuh. Sedangkan masa penggambaran saya dah ingatkan mereka supaya tidak merakam foto saya dalam keadaan seksi apatah lagi muat naik di laman sosial," demikian kata model dan pelakon Haneesya Hanee.

Pelakon drama 'Cik Reen Encik Ngok Ngek' itu tampil menjelaskan dia tidak pernah berniat mempersendakan agama dan meluahkan rasa kesal apabila mendakwa pemilik produk berkenaan memungkiri janji dengan berkongsi foto keseluruhan imej.

Nama Haneesya sekali lagi menjadi bualan ramai apabila tersebar gambarnya bertudung tetapi tampil seksi apabila pakaian yang digayakan menampakkan bahagian pehanya. Dikecam teruk oleh netizen malah ada yang menyifatkan perbuatannya itu seolah mempersendakan agama.

Klik untuk gambar besar

Jelasnya lagi, tidak wajar dirinya dipersalahkan dan dia tidak bersalah dalam isu tersebut kerana gambar tersebut dikongsikan oleh orang lain sehingga mencetuskan kontroversi: "Bila mereka muatnaik gambar tu, pada saya ia bukan salah saya sebab mereka yang berbuat demikian.

"Bagi saya pula, saya dah cuba terbaik untuk pastikan gambar itu dihapuskan bukan kerana saya takutkan kecaman tapi saya tahu gambar macam tu tak patut dikongsi di media sosial kerana boleh menyebabkan kemarahan orang. Jadi, tak wajar ada pihak nak tuduh saya mempermainkan agama, saya tak jahil sampai tahap tu lagi," katanya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DATUK ALIFF INI DIKELILINGI 'PENGAMPU'..." BABY SHIMA

"Saya hanya ingin komen secara jujur saja. Sememangnya saya rasa tak gembira apabila mendengar lagu dia. Bagi saya, lagu dan muzik sudah bagus tetapi macam ada yang tidak kena. Kalau dilihat orang industri pun tak pernah nak tegur kelemahan Datuk Aliff, yang ada pun puji tapi belakang mengata.

"Mungkin di sekitar Datuk Aliff ini dikelilingi 'pengampu' yang suka membodek saja," demikian kata penyanyi Baby Shima bagi menjawab komen yang ditinggalkannya yang seakan mengkritik vokal Datuk Seri Aliff Syukri sehingga membuatkan usahawan kosmetik itu mempersoalkan semula kredibiliti suara Shima.

Menurut Shima, 27, dia sekadar memberi pandangan secara jujur kerana beranggapan Aliff dikelilingi 'pengampu' yang hanya tahu memuji tetapi mengutuk di belakang. Menerusi komen di Instagram tersebut, Shima memberitahu dia menyukai lagu duet terbaharu Aliff bersama penyanyi Indonesia, Upiak berjudul 'Cowok Baru' namun berasakan vokal pengasas produk D'Herbs Terlajak Laris itu tidak sesuai dengan lagu tersebut.

Biarpun Aliff mempertikaikan semula vokal Shima namun rata-rata netizen lebih memihak kepada penyanyi yang kini bertapak di Indonesia itu. Kebanyakan netizen bersetuju mengatakan sekurang-kurangnya suara Shima itu lebih bagus berbanding Aliff.

Klik untuk gambar besar

Dalam pada itu, bekas peserta program realiti 'Big Stage' musim pertama ini memberitahu seseorang perlu memberi penilaian yang jujur supaya Aliff dapat memperbaiki kelemahan dan menjadi lebih baik. Bagaimanapun, Shima tidak kisah sekiranya penyanyi lagu 'Abang Nak Tegur' itu tidak dapat menerima tegurannya.

"Kena ada orang yang jujur nilai karya dia. Jadi, saya pun cuma nak bagi pernilaian saja dan bukan saya kutuk pun. Baca semula ayat saya tu, tidak ada kutuk pun. Sebenarnya selama ini juga saya tak pernah komen di Instagram Aliff.

"Cuma kali ini saya kena komen sebab sayang lagu-lagu dia semua bagus tambahan pula dia buat di Indonesia dan lagu dangdut pula tu. Tapi tak apa la kalau dia tak dapat terima pendapat saya. Bagi saya, orang nak berkawan, kita berkawan tapi kalau orang nak bermusuh, kita buat bodoh saja," ujarnya.

www.myartis.com / Sumber & foto: mStar, Instagram Aliff Syukri & Baby Shima

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - FIZZ FAIRUZ KONGSI WAJAH TERKINI ANAK KEDUA, AURORA

"Selamat hari raya... hahahahahahah perut sakit.... 😭😭😭😭😭😭😭," demikian kata pelakon Fizz Fairuz mengenai ragam dirinya di pagi raya pertama.

Dalam pada itu, Fizz turut berkongsi wajah terkini anak keduanya, Aurora yang lahir 26 September 2016.

"Pada yang bertanya napa muka baby Aurora berstiker, sabaq na.. nanti masa raya kami tunjuk anak kami," ujar isteri Fizz, Almy Nadia sebelum ini di IGnya.

Melihat pada ruangan komen, ramai yang mengatakan wajah anak kedua pasangan ini lebih mirip ibunya.

Klik untuk gambar besar

www.myartis.com / Foto: Fizz Fairuz IG & Almy Nadia IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


PENDEDAHAN KAWAN BAIK - ROZANA MISBUN DIDAKWA MENIPU, PURA2 CEDERA?

Jika sebelum ini Rozana Misbun menceritakan penderitaannya berpisah dengan anak-anak kerana dihalang oleh suaminya Awie, terkini ada dakwaan lain pula yang mengatakan Rozana sebenarnya seorang penipu.

Sesuatu yang menarik, beberapa bukti turut disertakan oleh individu yang menamakan dirinya 'MyGothSoul' itu. Ianya diletakkan di Instagramnya dengan mendakwa yang Rozana telah berpura cedera untuk menyembunyikan perkara sebenar. Biar betul?

Daripada penelitian kami di Instagram tersebut, 'kawan baik' kepada Awie dan Rozana itu mengatakan yang dia tidak tahan dengan penipuan yang dilakukan oleh Rozana. Tujuannya hanyalah untuk membersihkan nama baik Awie yang tercemar dek drama isterinya.

Berikut adalah penjelasan 'MyGothSoul' mengenai apa yang berlaku:

VERSION 1: Saya rasa lama dah diam. Sebelum saya comment mohon semua faham bahawa apa yang Awie buat Tak betul Dan apa yang Rozana Buat LEBIH tak betul. Biar tuan punya badan nanti cerita di mahkhamah .

Dan saya nAk Tolong #halizamisbun mencari jawapan yang dia cari.

Perenggan pertama:
    Tak tahu mana Datang gambar tu? Pasti Dari keluarga misbun sebab yang Ada collection iTu ialah #rozanamisbun especially gambar Dari semua sisi ni. Menurut Rozana dia tak pernah bagi Kat sesiapa pun sebab takut tersebar. Gambar masa hari pertama masuk hospital tak pulak dia tunjuk. Agaknya masa tu lighthing tak bagus kut jadi lebam tak nampak dramatic sangat.

Beberapa screenshot yang beredar di Facebook

Perenggan kedua:
    Keberanian tu halizamisbun memang Ada. Semua org tahu halizamisbun berani. Rozana dalam kesakitan masa ambik gambar tu? Tak delah sakit mana kut Kalau dia boleh suruh maid Tolong ambik gambar tu . Apa pun gambar tu koleksi peribadi. Kalau tersebar mesti lah Dari Rozana. Tak payah lah nAk innocent sangat. Drama keluarga misbun ni Dan banyak kami Lihat maklumlah keluarga pelakon. Dalam kesakitan yang teramat sangat tapi boleh chat panjang lebar semua. Lepas tu esok boleh keluar Pergi bangsar, putrajaya semua. Wah mesti kuat kan Rozana ni. Sampai boleh Pergi Jalan lepas kena pukul.

Perenggan Ketiga:
    Bak kata saya tadi, gambar tu ambik Pakai phone dia. Dalam phone dia. Dia yang tunjuk kan. Takkan lah tak ingat. Tapi saya pun Ada satu je gambar tu. Bukan Dari semua sisi . Hanya sisi depan. Di hantar melalui bbm. Cuba Tanya Kalau dia ingat. Dan Cuba Tanya Kat Siapa lagi Rozana ni mengadu domba Dan Kirim gambar gambar ni. Mungkin Dari situ dia boleh ingat.

Takkan amnesia kot. Cuba Tanya Tanya Kat Rozana brand brand handbag, atau kasut atau fesyen, ingat lagi tak? Kalau masih boleh ingat ok lagi lah tu

Satu statement Rozana buat didepan kami ialah “me ni dah terlalu banyak menipu sampai lupa apa yang me tipu”

I come from background of spouse abuse. Trust me in her case is not spouse abuse at all. Example, you caught your wife finish all your kids education fund over gambling or drug. What would you do?

Untuk makluman, 'MyGothSoul' turut memuat naik beberapa ‘screenshot’ yang didakwa perbualannya dengan Rozana Misbun. Salah satu yang mencuri perhatian ramai ialah ‘screenshot’ yang menunjukkan laporan polis dilakukan oleh Rozana untuk menutup cerita mengenai duit.

Pada anda yang membaca pendedahan 'MyGothSoul' ini, tepuk dada tanya selera. Ikhlasnya, kita tidak tahu mana yang benar dan mana yang salah. Namun sebagai manusia, kita masih mampu berfikir dan memberi tafsiran atas apa yang berlaku.

Allahualam!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


LANA NODIN RASAI BERPUASA DI TANAH KELAHIRAN SUAMI

Lana Nodin atau nama sebenarnya Mazlina Hasan Nodin, 35, dan suaminya, Mohd Daud McKienzie, 35 telah terbang ke Los Angelas, Amerika Syarikat (AS) pada 20 Jun lalu bagi merasai suasana berpuasa di sana.

Lana yang sempat berpuasa bersama keluarga selama dua hari itu terpaksa meninggalkan keluarga dan tanah air demi mengikut suami, atlet sukan bola tampar yang harus pulang untuk sesi pemilihan mewakili negaranya dalam acara bola tampar pantai pada Sukan Olimpik Rio 2016.

Menurut Lana, suasananya sangat berbeza dengan di Malaysia kerana berpuasa selama 15 jam dalam keadaan cuaca tidak menentu, ada kalanya sejuk dan panas.

Klik gambar untuk size besar

"Cuaca di Los Angeles agak kering, jadi sedikit sebanyak mempengaruhi keadaan dan situasi mereka yang berpuasa. Sudah beberapa hari ini saya cuba membiasakan diri, begitu juga dengan Daud.

"Cuma dalam situasi sekarang, saya sangat kasihankan Daud kerana terpaksa mengikuti beberapa siri pertandingan bola tampar pantai yang dianjurkan bagi membolehkan dia layak mewakili AS.

"Walau susah sekali pun, saya cuba memujuk Daud untuk bertahan," ujar Lana dipetik sebagai berkata.

Walaupun rasa sedih apabila harus meninggalkan keluarga lebih-lebih pada bulan Ramadan dan bakal menyambut Syawal tidak lama lagi, dia harus berkorban untuk suaminya.

"Dulu hidup bujang bolehlah ikut apa kata saya tetapi sekarang saya sudah menjadi isteri orang dan tempat seorang isteri adalah di sisi suami.

"Begitupun, rasa sedih dan terkilan itu sedikit terubat apabila saya bersama suami sempat berbuka puasa bersama keluarga pada hari pertama Ramadan," jelasnya.

Disebabkan sibuk mengemas barang yang perlu di bawa ke Los Angelas, Lana tidak sempat membuat persiapan menyambut Ramadan.

Katanya, dalam kesibukan menyiapkan segala keperluan yang perlu di bawa ke sana, keutamaannya ialah memastikan suami dapat menjalani ibadah puasa dengan sempurna.

"Paling penting, saya harus memastikan dia besahur. Sebagai atlet yang biasa menjalani hidup aktif, sudah tentu tanpa sedar dia akan mudah haus dan lapar.

"Benar jangkaan saya, hari pertama Daud mengadu kepada saya yang dia tidak lapar tetapi tidak dapat menahan rasa dahaga. Alhamdullilah, dia berjaya juga mengharungi cubaan pertamanya dan hari berikutnya," katanya.

Tambah Lana, dia tidak perlu menerangkan kepentingan Muslim melaksanakan ibadat puasa pada Daud kerana pengalamannya tujuh tahun duduk di Dubai (UAE) membuatkan suaminya faham akan rukun Islam ketiga itu dan melaksanakannya tanpa banyak soal.

Kata Lana, suaminya itu tidak banyak meminta-minta disediakan itu dan ini untuk berbuka. Bagaimanapun bagi merasai suasana keistimewaan dan keseronokan berpuasa di sini, Lana sempat membawa suaminya ke bazar Ramadan berhampiran rumahnya menyaksikan 'pesta' juadah dan kuih-muih dijual.

Menyentuh sambutan Aidilfitri, Lana dan Daud akan menyambutnya di Los Angelas dan mengharapkan kemeriahan itu dapat dikongsi bersama keluarga mentuanya.

"Tipulah kalau saya kata tidak sedih kerana tidak dapat beraya bersama keluarga sendiri. Tambah pula, ini kali pertama saya tidak beraya bersama mereka.

"Bayangkan saban tahun apabila tiba hari raya, saya yang akan menyediakan segala keperluan untuk keluarga. Mereka akan berkumpul di rumah saya dan sayalah yang menentukan hendak pakai baju tema warna apa.

"Bagaimanapun, tahun ini mereka harus menyambutnya tanpa saya. Pandai-pandailah mereka nanti. Cuma saya mengharapkan sebelum Syawal berakhir, saya dan Daud punya kesempatan untuk pulang dan menyambut Aidilfitri bersama keluarga saya," tambahnya lagi.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MAWAR RASHID: "MOMMY.. ANAK BUAH... NENEK, MAID & ARFAN DAH JANGKIT....."

Pelakon Mawar Rashid menerusi laman Instagram telah mendedahkan dirinya sudah dijangkiti virus demam selepas anak lelakinya, Raden Muhammad Rafael positif Influenza A. Namun, bukan sahaja Mawar malah beberapa orang ahli keluarga serta pembantu rumah turut sama jatuh sakit.

"Maaf baby mommy kena kerja. Mommy harap mommy boleh jaga awak. Sekarang mommy dalam perjalanan ke Fraser. Mommy pun dah jangkit ni. Be careful guys.  Anak buah Mawar tiga orang dalam hospital. Nenek, maid dan Arfan dah jangkit influenza A. Kami semua dah jangkit. Be careful semua. Jangan kluar rumah sangat okay.. Bye @radenrafaelraf," tulisnya menerusi rakaman video di Instagram TV.

Selang beberapa jam menerusi sebuah entri terbaru, isteri kepada aktor Raf Yaakob ini menyatakan keadaan Rafael makin pulih. Dalam pada itu, Mawar atau nama sebenarnya Wan Mawar Shaputri Wan Abdul Rashid turut kongsi tanda-tanda jangkitan Influenza A yang dialaminya bersama Rafael.

Klik untuk gambar besar

"Rafael dah baik alhamdulillah. Btw, ramai yang mesej MekWa tanya apa simptom influenza ni? Based on my experience, influenza ni macam kita duk demam tu la. Tapi demam dia lain macam. Dia lebih sakit dari demam biasa. Macam mawar ni, dia tangkap kepala dulu. Sakit gila kepala, pastu jadi lemah, badan lenguh teruk, pastu selsema dan batuk.

"Tu semua tanda-tanda dia. That’s why zaman sekarang ni, kalau demam tolong la pergi jumpa doktor. Influenza ni senang gila jangkit. Jadi kena kuarantin. Rafael punya deman pulak, suhu dia sampai 40c, tu yang bergegas jumpa doktor, lepas tu terus dapat tahu positive influenza. Take care all. Sekarang ni memang musim influenza," kongsinya lagi.

Untuk makluman, Mawar dan Raf mendirikan rumah tangga pada 9 November 2017 dan dikurniakan dengan kehadiran Rafael pada 13 Mac lepas. Mawar turut mempunyai dua orang anak tiri, Rayyan, 8 dan Raysaa, 4, hasil perkahwinan Raf bersama bekas isteri.

www.myartis.com / Sumber & foto: Astro Gempak & Instagram Mawar Rashid

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - CUCU DATIN PATIMAH & DATUK YUSOF HASLAM

Ramai sedia maklum yang anak bongsu Datuk Yusof Haslam, iaitu Syafiq Yusof telah menimang cahaya mata Jumaat lalu.

Dengan kehadiran cucu baru itu, isteri Yusof, Datin Fatimah nampaknya tak menang tangan melayan cucunya yang comel itu. Malah kalau sekali pandang, macam wajah anak jepun pun ada. Heh.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


'BUTA' CALIPH BUSKERS JUARA ANUGERAH LAGU TERBAIK DI ANUGERAH NASYID 19

Anugerah Nasyid 19 (AN19) yang berlangsung di Dewan Besar, Institut Kefahaman Islam Malaysia (IKIM), malam semalam telah melabuhkan tirainya dengan mengumumkan lagu 'Buta' ciptaan Faizal Tahir, Mike Chan dan Ezra Kong dendangan Caliph Buskers sebagai Juara Anugerah Lagu Terbaik. Gelaran naib juara menjadi milik lagu 'Doa' ciptaan Izo yang dipersembahkan oleh XPDC, manakala kumpulan Rabbani bersama lagu 'Ittihad' dipilih sebagai pemenang tempat ketiga.

Trofi Lirik Terbaik menjadi milik Eenaz Mokhtar yang menghasilkan seni kata untuk lagu ciptaan Keroz Nazri, Gugur Di Setiamu, manakala penyanyinya, kumpulan Far East, diumumkan pemenang Vokal Terbaik. Anugerah Persembahan Terbaik diberikan kepada bekas anggota kumpulan The Fabulous Cats, Adeep Nahar, yang mempertaruhkan lagu Izinkan.

Pada acara itu juga, penyanyi dan komposer baharu, Ikhwan Fatanna, diangkat sebagai Artis Baru Terbaik, manakala Muzik Video Terbaik dimenangi kumpulan Inteam menerusi lagu Dia yang kini mencatat 4.4 juta tontonan di YouTube.

Klik untuk gambar besar

Bagi kategori anugerah pilihan pendengar, penyanyi popular, Khai Bahar, memenangi kategori Lagu Pilihan dan Artis Solo Pilihan, sementara Saujana membawa pulang trofi Artis Duo / Berkumpulan Pilihan dan ReUNIC memenangi Media Sosial Terbaik. Hadiah utama disampaikan oleh Pengerusi IKIM, Tun Ahmad Sarji Abdul Hamid. Hadir sama, Ketua Pengarahnya, Prof Datuk Dr Azizan Baharuddin.

Sebanyak 11 kategori dipertandingkan pada AN19 membabitkan 12 finalis iaitu ReUNIC bersama lagu Bertemu Semula, Ikhwan Fatanna (Bismillah), Caliph Buskers (Buta), Saujana (Satu Dalam Perjuangan), Mirwana (Cinta Bukan Mainan), Inteam (Dia), XPDC (Doa), Far East (Gugur Di Setiamu), Rabbani (Ittihad), Adeep Nahar (Izinkan), Rabithah (Jalan Keluar) dan Khai Bahar (Cahaya 114).

Karya dan persembahan peserta dinilai oleh empat juri profesional iaitu Farihin Abdul Fattah selaku ketua juri, Rozman Shafie atau LY (penjurian lagu), Norkhayati Mohd Hashim (Baiduri - penjurian lirik) serta Huzaimi Mohd Zaimi (penjurian persembahan & vokal).

www.myartis.com / Sumber & foto: Berita Harian, Instagram Caliph Buskers & Hlive

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAMBUT ANNIVERSARY KE-4 - INI UCAPAN SAHARUL RIDZWAN BUAT ISTERI

"Tak pandai pulak saya nak sweet-sweet kali ini. Mungkin anak dua dah kot. Tapi sayang, tak pernah kurang 'rasa' tu pada awak, pada kita tapi mungkin cara yang berbeza. Sudah empat tahun kita jadi suami isteri. Alhamdulillah syukur.

"Allah masih hadirkan rasa nikmat cinta, kasih dan sayang sesama kita. Semoga Allah terus pinjamkan nikmat ini sampailah ke akhir hayat nanti," tulis pelakon Saharul Ridzwan yang melayangkan ucapan khas buat isteri tercintanya sempena sambutan ulang tahun perkahwinannya yang keempat.

Begitupun, kata Saharul, tahun ini sedikit berbeza kerana tiada ucapan 'sweet' yang diberikan kepada isterinya seperti kelaziman. Dalam enti tersebut, Saharul turut berkongsi momen ketika dirinya dan isteri meraikan hari istimewa tersebut yang disambut pada 16 September setiap tahun.

Klik untuk gambar besar

Katanya lagi, dia juga akan sentiasa cuba untuk menjadi seorang suami dan bapa yang terbaik buat keluarganya: "Mungkin doa dan perlakuan saya untuk menjadi suami dan ayah pada anak-anak kita adalah perkara paling berharga yang boleh saya buat untuk pastikan keluarga kita sentiasa diberkati Allah.

"Dalam mencari kesenangan dunia, saya doa supaya Allah dekatkan diri kita sekeluarga dengan kesenangan akhirat. Insya-Allah. Love you till Jannah, kena usaha untuk sampai ke Jannah" @deenaemir," coretnya.

Untuk makluman, Saharul mendirikan rumah tangga dengan Qaabila Deena Emir pada 16 September 2016. Menerusi perkahwinan tersebut, Saharul dikurniakan sepasang cahaya mata, Muhammad Luth Ali, 3, dan Fateema Azzahra yang baru berusia tiga bulan.

www.myartis.com / Sumber & foto: Astro Gempak, Instagram Saharul Ridzwan & Qaabila Deena Emir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI BERCINTA SEMULA  - NORA DANISH & NEDIM NAZRI HANYA BERKAWAN BAIK

Semua sedia maklum bahawa percintaan antara Nora Danish dan kekasih, Nedim Nazri telah pun berakhir. Tetapi ada khabar angin yang mengatakan yang Nora dan Nedim menyambung semula hubungan cinta mereka.

Ditanya mengenai khabar angin ini, Nora menafikan yang mereka menjalin hubungan kembali sebaliknya berkata yang dia hanya berkawan baik dengan bekas teman lelakinya itu.

Tambah Nora, dia dan Nedim masih boleh bersahabat baik kerana masing-masing sudah matang untuk membuat keputusan.

Klik gambar untuk size besar

"Seperti yang saya jelaskan sebelum ini, cinta tak semestinya memiliki. Kami putus bukan kerana kehadiran orang ketiga tetapi disebabkan ada perkara yang perlu kami selesaikan dulu.

"Benar kami ada keluar bersama kerana kami masih bersahabat baik. Masing-masing sudah dewasa dan boleh berfikir secara matang.

"Seandainya ada jodoh, kami akan bercinta semula. Namun, buat masa ini saya lebih selesa begini," ujar Nora dipetik sebagai berkata.

Khabar angin mereka berbaik dan bercinta semula tercetus apabila video pasangan ini tersebar di laman sosial.

Jelas Nora, tiada apa yang ingin disorokkan, malah mereka memberi kebenaran kepada pemilik sebuah pemilik restoran untuk memuat naik video berkenaan.

Sementara itu, pelakon Polis Evo itu menjelaskan, dia tidak terkesan dengan sebarang gambar dan status yang dimuat naik oleh sebuah akaun yang dikenali sebagai MissKepohOfficial.

"Lumrah kehidupan seorang anak seni sentiasa dibelenggu gosip. Tidak semua akan suka pada kita, jadi saya enggan terlalu memikirkan perkara itu.

"Walaupun individu itu berselindung di sebalik akaun berkenaan, lambat laun kebenaran akan terungkai juga.

"Saya sudah mengambil tindakan yang sewajarnya dan biarlah masa yang menentukan segala-galanya," jelasnya.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MESKIPUN TINGGAL KENANGAN - MOGA ALLY & FARAH TERUS HAPPY DEMI ANAK

Video detik pertemuan Maream bersama Ally sewaktu mereka tiba di Malaysia pada 29 Mei yang lalu. Sewaktu tibanya mereka di Malaysia, Ally menyambut ketibaan Maream yang amat gembira.

Kini, meskipun Ally Iskandar sudahpun berkahwin lagi, moga hubungan mereka anak beranak tetap happy seperti ini. Amin.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KERETA KENA LANGGAR - PUTERI SARAH LIYANA & BABY SELAMAT

Malang tak berbau...

Demikiannya yang terjadi pada isteri kepada pengarah terkenal, Syamsul Yusuf iaitu Puteri Sarah Liyana yang berkongsi detik menakutkan apabila terlibat dalam sebuah kemalangan kecil bersama anaknya.

Difahamkan, kereta yang dipandu oleh Sarah itu telah dilanggar oleh pemandu di bahagian belakang. Kata Sarah, keretanya itu hanya mengalami kesan calar, manakala kereta yang melanggar itu mengalami kerosakan teruk.

Dalam masa masa, Sarah memberitahu detik itu sangat mencemaskan memandangkan beliau hanya berdua bersama bayi lelakinya, Syaikhul Islam di dalam kereta.

Namun, syukur semuanya terkawal dan anaknya dalam keadaan yang baik dan tidak meragam kerana terkejut.

Klik untuk gambar besar

"Alhamdulillah syukur Allah. Harini dalam sejarah Sarah & Syaikhul terlibat dalam mild accident, orang langgar belakang kereta. Alhamdulillah my car takde pape just calar tapi kereta orang tu terok," tulisnya di laman Instagramnya.

Berkongsi pengalaman di ruangan kapsyen, Sarah turut menasihati pengikutnya untuk mengambil langkah penjagaan ketika memandu seperti baca doa menaiki kenderaan terlebih dahulu untuk mengelakkan segala kejadian yang tidak diingini berlaku.

"Nak pesan sebelum keluar rumah WAJIB baca doa dan kalau boleh pasanglah cd ayat2 dalam kereta lagi2 baby ade skali. Jangalah masuk kereta terus pasang lagu," pesannya.

Malah, Sarah juga mengingatkan para ibu bapa yang mempunyai anak kecil untuk mengambil serius tentang penggunaan cat seat khusus untuk bayi kecil dan elakkan memandu sambil mendukung anak.

"Sape yang ada anak kecik tu please, please, please CAR SEAT penting. Jangan nak dukung baby ke ape letak dalam car seat tu je. Syaikhul tengah tido dalam car seat tapi die terkejut jugaklah mase org langgar belakang tu.

"Nasib baik die good boy tak meragam then tido balik. All is well. Alhamdulillah syukur Allah jagakan Sarah & Syaikhul," katanya dengan penuh keyukuran.

Syukur semuanya dalam keadaan baik dan mereka berdua tidak mengalami sebarang kecederaan. Moga selepas ini Sarah lebih berhati-hati ketika memandu.

www.myartis.com / Sumber: Puteri Sarah Liyana IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


16 GAMBAR - SUASANA 'BACHELORETTE PARTY' IKA NABELLA

"Thank you soooo much girls for the pleasant surprise!" demikian kata pelakon Ika Nabella, 27, yang menerima kejutan daripada rakan-rakannya yang mengadakan 'Ika's Bachelorette Party' baru-baru ini.

Ika yang merupakan bekas pelajar Akademi Fantasia musim ke-6 itu berkata ketika ini dia dan tunangnya, Muhammad Zaid, 29, berdebar menunggu masa untuk disatukan sebagai suami isteri Sabtu ini.

Manakala majlis resepsi sebelah pengantin perempuan akan diadakan sehari di Pulau Pinang selepas acara pernikahan. Pasangan ini ditunangkan pada 14 Mei lalu, juga di negeri kelahiran Ika.

"Saat ini, kami menunggu saja majlis dilangsungkan. Alhamdulillah, saya harap ia akan berjalan lancar dan semoga kami berdua akan berbahagia hingga ke syurga.

"Saya harap, semua dapat mendoakan yang baik-baik untuk saya dan bakal suami," katanya sambil memberitahu, segala persiapan menghadapi hari bahagia sudah pun dilakukan.

Menurut Ika, beliau memang merancang untuk melangsungkan hari bersejarahnya di Pulau Pinang bagi memenuhi permintaan keluarga.

"Insya-Allah majlis bertandang sebelah suami akan diadakan di Kuala Lumpur pada 20 Ogos depan," ujarnya dipetik sebagai berkata.

Ditanya mengenai perancangan bulan madu, Ika belum dapat memberikan kata putus berhubung hal itu.

"Ikut perancangan, ada beberapa destinasi yang kami ingin kunjungi, antaranya Amerika Syarikat, Eropah, Korea Selatan atau Jepun. Kalau tiada aral, mungkin kami akan berbulan madu pada September depan.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

"Lagipun selepas bernikah, ada beberapa perkara perlu dilunaskan terlebih dulu. Selain majlis bertandang, adik bakal suami juga akan melangsungkan perkahwinan pada bulan depan," tuturnya.

Pada majlis pernikahan Sabtu ini, Ika memberitahu, pihaknya akan menghulurkan tujuh dulang hantaran kepada Muhammad dan dibalas dengan jumlah sama.

Beliau turut memberitahu, pihak lelaki menyediakan mas kahwin berjumlah RM1,008. Bagaimanapun, Ika memilih untuk merahsiakan jumlah wang hantaran.

Sumber: Berita Harian
Foto: Ika Nabella IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


19 GAMBAR - NEWBORN SHOOTING ANAK AIDIL & ZAREMA ZAINAL

Gambar-gambar official 'newborn shooting' untuk baby pemain pertahanan pasukan bola sepak Johor Darul Takzim (JDT), Aidil Zafuan dan isterinya Zarema Zainal.

Seperti biasa, team camora Arts telah terpilih untuk menjadi 'official photographer' bagi photo shoot tersebut yang diadakan dikediaman keluarga Zarema di Klang, Selangor.

Untuk info, ketika 'Newborn shooting; ini dilakukan, baby Aidil dan Zarema baru sahaja sahaja berusia 5 hari. Hero comel ini telah diberi nama 'Ayden Zeeyad'. Cantik nama tu!

Klik gambar untuk size besar

Camora Arts telah membuat satu tema terbaru yang mereka labelkan sebagai 'Baby Dreamy Photography'. Konsep tersebut memang masih baru di Malaysia kerana ia lebih menjurus kepada konsep 'fairy tales' atau cerita dongeng untuk bayi dan kanak-kanak apabila mereka sedang tidur.

FACEBOOK : CAMORA ARTS

X'TRA PHOTO

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


7 GAMBAR - LANA NORDIN & LISDAWATI DI TANAH SUCI, MEKAH

Gambar Lana Nordin, adik lelakinya dan Lisdawati yang kini berada di Tanah Suci Mekah mengerjakan umrah. Mereka nampak selesa ketika mengambil air zam-zam dan melawat Masjid Nabawi kerana tidak terlalu sesak.

"With my lil brother Fzynodin. Syukur akhirnya sampai juga masjid nabawi dan melawat makam nabi muhammad SAW," ujar Lana.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


ISU LAN: "BUKAN PERKARA BESAR... IG, FB SEPERTI ITU DAJJAL KECIL" - CHE TA

Menyifatkan laman sosial seperti Instagram dan Facebook ibarat dajjal kecil dalam menyebarkan fitnah, pelakon dan usahawan Rozita Che Wan atau lebih mesra disapa Che Ta, 46 itu berkata insiden yang menimpa adik iparnya, pelawak Lan Pet Pet merupakan fitnah besar yang ditimbulkan pihak tertentu.

"Sebenarnya insiden itu bukan perkara besar. Cuma sebab video itu menjadi viral. Lan pun elok sahaja buat sahaja buat dekat Johor sekarang. Instagram, Facebook seperti itu sebenarnya dajjal kecil.

"Perkara seperti ini kalau kita tak tahu hujung pangkal kedua-dua belah pihak, ia akan jatuh fitnah," ujarnya ketika ditemui pada majlis koleksi Lebaran dan pelancaran lagu raya E1 Band di Publika pada Ahad.

Che Ta berkata demikian ketika diminta mengulas mengenai kes yang mengaitkan nama Lan Pet Pet yang dikatakan membelasah dan menendang pengawal keselamatan warga emas dalam kejadian pertengkaran di Taman Acacia, Nilai, Negeri Sembilan Sabtu lalu.

Klik untuk gambar besar

Dalam pada itu, mengulas mengenai kenyataan berbaur sindiran yang dilemparkan terhadap seorang pereka fesyen sebelum ini, Che Ta menjelaskan ia merupakan suatu gurauan untuk melawak.

"Sebelum ini dia pernah perli, artis sibuk nak jadi pereka fesyen. Jadi bila saya dengar dia pula nak jadi penyanyi, saya hanya gurau-gurau manja. Ayat saya 'tercekik sudu' tidaklah keras sangat. Saya hanya nak buat kelakar sahaja.

"Hubungan kami sangat baik, saya siap tempah baju tiga pasang dengan Ezuwan. Tak tahu la kalau dibelakang dia mengata saya. Sejujurnya, saya suka lagu semalam sahaja dan video klik dia pun cantik," tuturnya.

Terdahulu, Che Ta mengkritik suara seorang pereka fesyen, Ezuwan Ismail seperti 'tercekik sudu' apabila beranggapan penyanyi itu tidak mempunyai bakat dalam bidang nyanyian.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NETIZEN PELIK ORANG MALAYSIA PUNYA BOIKOT, TAPI 'FOLLOWERS' PELAKON AKSI PANAS NAIK 9K SAMPAI 20K

"Semalam followers 9k harini dah 20k. Orang Malaysia punya cancel atau boikot ni korang jangan percaya, kisah dongeng je," tulis seorang pengguna Twitter yang memaklumkan bahawa pengikut di laman sosial pelakon aksi panas naik mendadak.

"Tula aku tak faham kenapa nak pergi follow, macam terbalik kat Malaysia punya boikot," balas seorang lagi pengguna Twitter.

Rata-rata netizen turut bersetuju dan menganggap perkara sebegitu sering dilakukan oleh rakyat Malaysia.

Baru-baru ini kecoh di rata-rata media sosial isu babak aksi panas dalam drama yang bakal ditayang pada bulan Ramadan bertajuk 'Perempuan Itu' telah mendapat kecaman teruk oleh orang ramai.

Klik untuk gambar besar

Menerusi satu ciapan yang tular di laman Twitter, seorang pengguna telah berkongsi sebab-sebab mengapa rakyat Malaysia sepatutnya 'boikot' atau 'cancel' drama berkenaan.

Menurutnya, drama itu akan disiarkan pada bulan Ramadhan yang merupakan bulan paling suci bagi umat Islam dan ianya tidak sesuai untuk menjadi tontonan untuk orang Islam.

Jelasnya lagi, pelakon-pelakon yang melakonkan babak berkenaan juga merupakan orang beragama Islam dan mereka melakukan adegan tidak senonoh dan dilarang dalam Islam.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEKALI LAFAZ - BELLA NAZARI SELAMAT BERNIKAH DENGAN DUDA ANAK SATU

Alhamdulillah... tahniah diucapkan buat pelakon dan penyanyi, Bella Nazari, 33, yang telah sah bergelar isteri kepada jejaka pilihan hati, Iqbal Kamarudin, 37, dengan sekali lafaz di sebuah hotel di Perlis pada jam 11 pagi kelmarin. Pasangan itu dinikahkan bapa pengantin perempuan, Nazari Ahmad.

Pada majlis berkenaan, pengantin lelaki menyerahkan mas kahwin RM2,000, selain tujuh dulang hantaran berbalas lima dulang. Bella atau nama sebenarnya, Mas Nabiella Nazari memanjat kesyukuran hari bahagianya berjalan lancar. Namun, pada masa yang sama, dia masih tidak percaya bertemu jodoh dengan anak seni yang turut terbabit dalam dunia muzik.

"Sudah nama pun jodoh. Dahulu bukan main nak elak berkahwin dengan lelaki sealiran seni. Akhirnya yang tak mahu itu juga datang merapati. Hingga kini, saya masih tak percaya semua ini terjadi. Dalam hati ingat akan kahwin dengan lelaki berusia, jadi isteri ketiga atau keempat. Maklumlah usia saya mencecah 33 tahun baru bertemu jodoh," katanya.

Penyanyi lagu 'Oh Cintaku' itu berkata, dia mengenali suaminya yang juga duda anak satu ketika mengikuti pengajian di sebuah universiti: "Dia adalah bekas kekasih saya. Tidak sangka selepas 10 tahun membawa haluan masing-masing, kami bertemu semula. Bakal suami bekerja di bahagian orkestra Dewan Bandaraya Kuala Lumpur (DBKL). Kami kembali serius sejak hampir dua tahun lalu," ujarnya.

Klik untuk gambar besar

Mengulas mengenai Iqbal, Bella berkata, dia terpikat dengan sifat bertanggungjawab jejaka itu, malah suaminya pandai mengambil hati: "Dia sentiasa berusaha menggembirakan saya. Setiap kali berdepan tekanan, dia akan berusaha membuat saya kembali tersenyum.

"Suami juga sangat bertanggungjawab dan ini antara faktor mengapa hati saya terbuka menerimanya sebagai suami," tuturnya yang sebelum ini bertunang dengan Iqbal pada 26 Oktober tahun lalu.

Malam semalam, pasangan ini telah diraikan di Dewan Mes Pegawai Kanan PDRM, Kangar Perlis.

www.myartis.com / Sumber & foto: Berita Harian & Instagram Bella Nazari

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KUTUK MACAM TIADA HARI ESOK..." - RUHAINIES AKUI SEDIKIT TERTEKAN

"Artis antarabangsa pun tertekan sehingga mengalami depresi, apatah lagi saya... Saya juga rasa sedikit tertekan jika berdepan dengan kerenah netizen. Bagi saya, pegangan agama itu sangat penting. Bila rasa stress, fikirkan mengenai orang yang sayangkan kita.

"Kita ada keluarga dan rakan-rakan yang sayangkan kita, jadi jauhkan diri dari aura negatif," kata pelakon Ruhainies atau nama penuhnya Nur Ruhainies Farehah Zainul Ilyas, 27, yang enggan melayan aura negatif yang diberikan oleh sesetengah netizen yang membenci dirinya.

Bergelar selebriti, Ruhainies mengakui tidak lari dari sikap sesetengah wargamaya yang bergelar 'haters' dan sering mencari kesalahan dirinya. Tambah pelakon drama bersiri 'Tak Ada Cinta Sepertimu' ini, dia bertindak untuk menyekat sesiapa yang dirasakan melampaui batas.

Klik untuk gambar besar

"Ada segelintir netizen makin lama makin melampau. Bila nak kutuk tu, mereka kutuk macam tiada hari esok... Kadang-kadang terkejut melihat mereka mengeluarkan kata-kata makian paling maksimum. Bagi saya, jika ada yang melampau, sekat sahaja.

"Itu ubat yang paling mujarab untuk mereka. Saya hanya mahu mengekalkan suasana positif dan tak membalas perkara yang bukan-bukan. Mereka yang bersifat negatif tidak layak mendapat layanan saya," ujarnya lagi.

Dalam perkembangan terbaru, Ruhainies baru sahaja membuka sebuah kafe, 'Bites Dessert' yang menyajikan pelbagai seleksi pencuci mulut. Ruhainies memilih kafe yang menjual pencuci mulut yang menyajikan lebih 40 seleksi 'sweet and savoury desserts' serta ais krim.

www.myartis.com / Sumber & foto: Astro Gempak & Instagram Ruhainies

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU NOH SALLEH CATWALK SAMBIL PEGANG ROKOK TARIK PERHATIAN DR NOOR HISHAM

"Perbuatan ini menunjukkan contoh yang tidak baik kepada masyarakat sekeliling terutamanya kepada kanak-kanak dan remaja. Sebagai selebriti mereka mempunyai tanggungjawab untuk menunjukkan tingkah laku yang baik dan boleh menjadi teladan kepada masyarakat."

Demikian kata Ketua Pengarah Kesihatan, Tan Sri Dr Noor Hisham Abdullah menerusi hantaran di Facebook, berhubung tindakan penyanyi Noh Salleh yang selamba memegang sebatang rokok ketika membuat kemunculan di pentas peragaan Minggu Fesyen Kuala Lumpur 2022 (KLFW2022) Ahad lalu.

Dr Noor Hisham memaklumkan, pihaknya memandang serius terhadap isu berkaitan selebriti yang menonjolkan tingkah laku seperti merokok dan menghisap rokok elektronik di khalayak ramai dan di pentas persembahan.

Tambah Dr Noor Hisham lagi, dari sudut kesihatan, tabiat menghisap rokok atau vape sememangnya mendatangkan kemudaratan sama ada kepada perokok atau pun orang sekeliling mereka.

Klik untuk gambar besar

Dalam pada itu, Dr Noor Hisham turut menggesa golongan artis dan selebriti untuk membantu usaha KKM bagi memastikan perbuatan merokok dapat dijadikan sebagai satu budaya yang tidak diterima dalam kalangan masyarakat.

Sebagai seorang selebriti katanya, tingkah laku mereka sentiasa diperhatikan oleh masyarakat dan akan menjadi ikutan. Ini juga kata Dr Noor Hisham selaras dengan hasrat KKM untuk membentangkan Rang Undang-undang Kawalan Produk Tembakau dan Merokok 2022 supaya dapat dilaksanakan bagi mengekang masalah merokok dalam kalangan masyarakat Malaysia.

Sebelum ini, Noh menerima kecaman hebat netizen akibat tindakannya itu meskipun rokok berkenaan tidak dinyalakan. Rata-rata menyifatkan perbuatannya itu sebagai biadab kerana umum mengetahui tabiat merokok membahayakan kesihatan apatah lagi dia dijadikan idola oleh peminat.

Menerusi awal video yang tular di media sosial, Noh kelihatan seperti bertanya kepada penonton yang hadir meminta pemetik api untuk menyalakan rokok berkenaan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UDE MOHON BERHENTI 'DRAMA' & BOHONG - INTAN TERKILAN DITUDUH

"Saya pernah buat pengakuan reda untuk dimadukan selepas terbongkarnya perkahwinan bekas suami dengan pelakon, Izreen Azminda. Sekiranya benar Ude tidak bahagia dengan saya, adakah selama ini dia sekadar berlakon?

"Bagaimana timbul cerita hubungan kami bermasalah sejak dua tahun lalu sedangkan anak kedua baru berusia setahun?" kata Intan Liana yang terkejut dengan dakwaan bekas suami, Ude Wahib dan tidak mengetahui apakah motif disebalik kata-kata lelaki itu yang menghangatkan lagi keadaan.

Sebelum ini Ude mendakwa, hubungan rumah tangga mereka sudah bergolak sejak dua tahun lalu lagi dan kenyataan Intan sebelum ini yang tidak tahu menahu sebab mereka berpisah adalah menipu.

Tidak sampai 24 jam diceraikan, Intan dihimpit dengan pelbagai persoalan apabila bekas suami mendakwanya banyak berbohong kepada masyarakat untuk meraih simpati.

Klik untuk gambr besar

"Saya terkejut apabila faktor tidak bahagia itu dijadikan salah satu punca perceraian. Terpulanglah mereka di luar untuk menghakimi sendiri situasi ini.

"Saya tidak berniat membuka aib sesiapa. Saya cuma terpanggil membuat kenyataan bagi membetulkan apa yang tidak benar. Saya juga terkilan apabila diminta berhenti membuat 'drama' dengan menggunakan air mata," luahnya.

Nampaknya semalam selepas sah penceraian antaranya dengan Intan, Ude yang sebelum ini dilihat kurang bersuara, telah menyatakan beberapa perkara tentang punca hubungan kepada pihak media.

Selain itu, Ude turut tegas mengatakan perpisahan beliau dan Intan tiada kena mengena dengan isterinya, pelakon Izreen Azminda.

"Dia cakap tidak tahu salah kenapa ingin diceraikan dan kami tidak pernah berbincang masalah ini. Sedangkan dia tahu masalah dalam rumah tangga kami sudah berlarutan sejak dua tahun lalu.

"Saya selalu berbincang cara baik dan kalau boleh tidak mahu masalah ini diperbesarkan. Kenapa dia tidak bercakap kebenaran ini?

"Jadi saya agak terkilan kenapa dia mengeluarkan kenyataan ini. Tindakannya itu secara tidak langsung membuka aib saya.

"Orang mula berpandangan negatif terhadap saya sehingga ramai beranggapan saya bapa tidak bertanggungjawab dan banyak lagi.

"Jadi, kepada Intan berhenti drama air mata," tutur Ude yang enggan mendedahkan punca mereka berpisah kerana ia terlalu peribadi buat mereka selain ingin menjaga aib bekas isterinya itu.

Terdahulu, Intan dan Ude yang bernikah pada 1 Mac 2013 sah bercerai talak satu di Mahkamah Syariah Gombak Timur. Hasil perkahwinan itu, mereka dikurniakan dua iaitu Arish Muqri, 3, dan Ariq Muqri yang berusia setahun.

Kontroversi dan kemelut rumah tangga Intan dan Ude mula tercetus saat pelakon Izreen Azminda mengumumkan berita tergempar beliau sudah bernikah dengan Ude secara rahsia tanpa pengetahuan Intan pada 8 Ogos 2017.

Sejak daripada itu, kisah mereka bertiga terus menjadi perhatian dan pelakon wanita itu teruk dikecam netizen.

www.myartis.com / Sumber: Berita Harian, Harian Metro & Instagram Suria FM

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


LAGI 36 GAMBAR MAJLIS PERNIKAHAN MARIA FARIDA & DATUK RAHMAN

Lagi gambar-gambar menarik sekitar majlis pernikahan Maria Farida, 45, dan Datuk Rahman yang diadakan di Kuala Lumpur Golf and Country Club (KLGCC) sekitar pukul 11.00 pagi semalam.

Untuk makluman, Maria telah menjadi ibu tunggal selama 10 tahun. Maria mempunyai seorang anak lelaki berumur 18 tahun, Mizan Ashley.

Manakala Datuk Rahman pula seorang duda dan mempunyai enam orang anak.

Dalam majlis tersebut, Maria menerima mas kahwin berjumlah RM2,000 beserta sebentuk cincin dan tiada dulang hantaran diberikan oleh pihak lelaki.

Majlis tertutup itu dihadiri kira-kira 50 orang tetamu yang terdiri dari saudara-mara dan sahabat handai terdekat pasangan itu.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"HARAP LEPAS NI TAK ADALAH NAK PERTIKAI SIS...." - RITA RUDAINI

Sebelum ini kisah perceraian pelakon Rita Rudaini dan pemain bola sepak Aidil Zafuan penuh dengan kontroversi dan mendapat perhatian yang hangat lebih-lebih lagi dengan episod tuntutan nafkah bagi anak-anak mereka.

Namun disebalik segala konflik yang berlaku, Rita mengatakan beliau sebenarnya tidak pernah mempunyai masalah ataupun bersengketa dengan bekas suaminya. Orang ramai yang sengaja mengada-adakan cerita hubungan mereka tidak baik.

Menerusi muatnaik terbaru beliau di laman Instagram, Rita turut menyertakan foto 'throwback' Aidil bersama dua orang cahaya mata mereka sewaktu kecil.

Pada masa yang sama, beliau sempat membidas kritikan sesetengah pihak yang mengkritik dan mempersoalkan mengapa beliau terlalu ingin menunjuk dan gigih menghantar anak-anaknya untuk bermain bola sepak.

Klik untuk gambar besar

"Mcm2 spekulasi manusia klau sis up kn pic anak2 sis..'xbg jumpa anak lah, dendam sampai anak jd mangsa lah, xbg anak main bola sbb dendam kt pak dia lah'..... mmm seronok sis baca cerita dongeng rekaan manusia luaq sana.....nah!

"Sis lanje pic anak beranak 😘 maaf lah pic lama tp ada 'nilai sentimental' tau 😘.... pic baru xdak so sis lanje pic lama jerhh... sis xdak masalah pon dgn bekas sis..kita org xgado pon... pandai je manusia2 buat skrip telenovela 7 tahun 7 keturunan, xabis2 cite 'posh n beckham' ni 😂.. sampai anak2 sis dah besaq dah..

"Sis ok je, xdak masalah pon.. kita husnuzon je.. anak2 sis main bola pon sis support... buat apa nk halang cita2 depa... cita2 depa cita2 sis jugak 😉... ada org kata pulak 'gigih nk bg ank main bola jugak'.. lorrr xkan nk bg main masak2 kot...dah depa budak laki.. bolasepak xle di pisahkan dr budak lelaki...

"Darah ka, keturunan ka, kuah ka, nk buat lagu mana da depa minat sis antaq la blajaq... ramai jugak dok komen klau upload pic ank, 'muka bapak sgt'.,. kompom laa muka bapak.. dah hasil tuai dr 'AI+RIT'... xkan kluaq muka brat pitt pulak 😂......

"Lps ni jgn pulak kata bila sis up pic ni, kata plak sis xhormat pihak sana pulak 😂😂.. nk buat lagu mana dah DNA pak depa.. xsalah lah sis boh pic depa anak beranak 😝 sis xde masalah dgn Daddy ryan n juna 😘..

"Harap lps ni xdak lah nk pertikai sis xbg itu ini ye... xkan smua sis nk cite kt korg 🙃....  Xpe nnti 1day mommy bwk tgk Daddy game ye 😘 @airitqaqa727 n @airitryan727 tggu Daddy bg tiket 😘 #sislanje," tulisnya.

Rita berharap dengan penjelasan panjang lebar ini, tiada lagi  pihak yang akan terus mencari kesalahan dan mempertikaikan setiap apa yang beliau lakukan.

www.myartis.com / Sumber & foto: Beautifulnara & Instagram Rita Rudaini

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BLACK BINA RUMAH BUAT IBU BAPA & BELI KEDIAMAN UNTUK ANAK-ANAKNYA

"Bagaimanapun, apabila difikirkan kembali, penghinaan itulah yang membakar semangat saya untuk menjadi penyanyi. Biarpun pada mulanya saya kecewa dan tidak mahu lagi menyanyi, ibu bapa menjadi pendorong untuk saya memulakan langkah sekali lagi.

"Alhamdulillah, tahun ini genap 10 tahun saya bergelar penyanyi. Banyak impian saya sudah tercapai, malah saya mampu berkongsi kesenangan hidup bersama ibu bapa dan keluarga. Saya bersyukur dapat membina rumah buat ibu bapa di kampung halaman di Kedah, seperti mereka inginkan.

"Insya-Allah, rumah baharu untuk ibu bapa saya itu siap diduduki setibanya Ramadan," kata penyanyi Black Hanifah, 31, yang menyediakan sebuah kediaman mewah di Cheras untuk keluarganya sebelum ini dan mengaku semakin selesa menjalani kehidupan bersama keluarga itu.

Saat ini, dirinya antara artis yang sering menjadi pilihan penganjur persembahan kerana bakat seni dimiliki bukan kecil. Begitupun, semangatnya pernah pudar apabila seorang juri pertandingan mengatakan dirinya tidak mempunyai pakej sebagai penyanyi.

Sedar dirinya bukan bergantung harap pada paras rupa, penyanyi lagu 'Teman Pengganti' ini pernah meletakkan titik noktah dalam dunia seni suara selama dua tahun akibat terlalu kecewa menelan penghinaan.

Klik untuk gambar besar

Namun, jika sudah namanya rezeki, ia memang tidak ke mana. Penyanyi yang pernah dihina dan dikritik ini mampu membina nama dan jenama sendiri dalam dunia hiburan tempatan.

Malah, Black atau nama sebenarnya, Mohd Hanifah Md Hanafiah mampu berkongsi kesenangan bersama ibu bapa, isteri, anak dan keluarga ketika pembabitannya dalam bidang seni suara memasuki usia sedekad, tahun ini.

Juara program realiti, Mentor 3 itu berkata, dia memang terasa hati dengan penghinaan juri terbabit. Malah, kata-kata pedasnya masih terngiang-ngiang di telinga, hingga ke hari ini.

Artis Baharu Lelaki Popular, Anugerah Bintang Popular BH (ABPBH) 2009 itu berkata, dia juga mensyukuri rezeki yang diberikan apabila membeli dua kediaman untuk anaknya, daripada hasil pendapatan sebagai penyanyi.

"Rumah untuk anak-anak pun saya sudah sediakan, selain simpanan khas buat mereka. Bukan saya mahu memanjakan mereka, tetapi itulah tanggungjawab saya sebagai bapa. Saya mahukan kehidupan selesa buat anak-anak. Mungkin saya dahulu membesar dalam kehidupan yang agak susah. Jadi, saya anggap semua ini adalah rezeki anak-anak," ujarnya.

Black berkata, impiannya kini adalah mengejar gelaran juara pada Anugerah Juara Lagu (AJL).

"Saya memang idam untuk menjadi juara AJL. Sepanjang menyertai pertandingan itu, saya tidak pernah diangkat sebagai juara. Sasaran saya hampir tercapai apabila memenangi kategori Vokal Terbaik menerusi lagu Aku Rindu Sayang Kamu pada 2010, tetapi ia belum memuaskan hati.

"Saya juga pernah menang tempat kedua menerusi lagu Drama King dan Persembahan Terbaik melalui lagu 'Teman Pengganti,' cuma gelaran juara AJL belum dikecapi. Itulah impian saya selama 10 tahun bergelar penyanyi," tuturnya.

Menyentuh kerjaya nyanyiannya, Black berkata, dia bukan mahu menghina wanita yang kuat membebel dan berleter apabila merakamkan lagu Pok Pet ciptaan Hazama, Omar K dan Mike Chan.

"Saya cuma mahukan kelainan dan keluar daripada kebiasaan lagu yang mengangkat kisah cinta, kasih dan sayang. Jadi, kali ini saya menampilkan kisah wanita yang suka membebel.

Memang saya rimas apabila kena bebel oleh ibu, isteri atau kakak, tetapi apa yang mereka cakap, itulah perkara terbaik untuk si suami.

"Lirik lagu ini membayangkan golongan wanita kuat membebel dan banyak 'songeh'. Ibu, kakak dan isteri saya juga suka membebel. Pada awal perkahwinan dahulu, saya naik angin apabila kena bebel dengan isteri.

"Bagaimanapun, selepas enam tahun, saya faham apabila dia berbuat begitu. Ia tidak lagi menimbulkan pergaduhan. Paling bosan pun, saya angkat kaki dan suruh isteri diam," katanya berseloroh.

www.myartis.com / Sumber & foto: Berita Harian & Instagram Black

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - IBU MENTUA SHIMA ANUAR KEMBALI KE RAHMATULLAH

Takziah diucapkan kepada pelakon Shima Anuar atas pemergian ibu mentuanya iaitu Saadiah Ishak yang telah kembali ke rahmatullah diusia 77 tahun pada pukul 10.34 pagi, Rabu. Difahamkan, ibu mentua Shima meninggal dunia di Hospital Kuala Lumpur akibat serangan jantung, selepas hampir sebulan terlantar di hospital.

Menurut Shima, dia dan suaminya iaitu Mohd Solih Toha membawa jenazah pulang ke kampung halaman di Temoh, Perak untuk menguruskan pengebumian selepas solat Asar.

"Mak meninggal dunia kira-kira pukul 10.34 pagi tadi di Hospital Kuala Lumpur. Seperti yang semua maklum, arwah dimasukkan ke hospital akibat diserang penyakit jantung hujung Mei lalu.

"Saya dan suami sama-sama menghantar Jenazah pulang ke kampung di Temoh, Perak untuk pengebumian yang dilakukan selepas solat Asar," kata Shima ketika dihubungi.

Klik untuk gambar besar

Shima turut berkongsi sedih tersebut menerusi laman Instagram. Dalam entri itu, pelakon filem 'Highland Tower' ini mengucapkan terima kasih kepada ibu yang menerimanya sebagai menantu dan mendoakan agar arwah ditempatkan bersama orang beriman.

"Assalamualaikum. Minta jasa baik anda untuk sedekahkan Al-Fatihah untuk ibu mentua saya, Saadiah Ishak yang telah pulang ke rahmatullah pagi tadi. Terima kasih ya semua. Mak, terima kasih terima Shima untuk jadi menantu mak.

"Terima kasih lahirkan abang. Seorang anak, suami dan ayah yang baik untuk kami. Semoga mak tenang di sana dan ditempatkan dalam kalangan orang-orang yang beriman. Amin. Al Fatihah," tulisnya.

Menerusi laporan media sebelum ini, Shima berkongsi kesihatan ibu mentuanya bertambah baik selepas dua minggu berada dalam keadaan koma akibat diserang penyakit jantung.

Menurut pelakon berusia 30 tahun itu, ibu mentuannya sememangnya mengidap penyakit jantung dan dimasukkan ke hospital akibat terjatuh selepas solat Subuh pada hujung Mei lalu.

Dalam pada itu, pelakon filem 'Nasi Tangas' ini mengakui dia dan suaminya amat terkesan dengan pemergian tersebut memandangkan arwah sudah lama menetap bersama mereka.

"Saya dan suami memang sangat sedih dengan pemergiaan mak sebab arwah dah lama tinggal bersama kami. Selama ini memang kami yang jaga dia. Jadi, memang terasa sangat la bila mak dah tak ada ni," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUTERI SARAH BAWA ANAK-ANAK BERCUTI DI DUBAI PULA SELEPAS TUNAI UMRAH

Semua sedia maklum, pelakon Puteri Sarah sebelum ini berangkat ke Tanah Suci Mekah dengan membawa kedua-dua anaknya bagi menunaikan ibadah umrah pada 26 Januari lalu.

Selepas selesai mengerjakan umrah beberapa hari lalu, Puteri Sarah telah membawa dua anaknya iaitu Syaikhul Islam dan Sumayyah bercuti di Dubai pula.

Puteri Sarah menerusi laman Instagram miliknya telah berkongsikan momen percutiannya bersama anak-anak di sana buat tatapan umum.

Turut menjadi perhatian, satu perkongsian Puteri Sarah memaparkan dirinya memakai jubah serba putih di padang pasir.

Klik untuk gambar besar

Meninjau ke ruangan komen, rata-rata netizen mendoakan agar Puteri Sarah diberi ketenangan ketika bercuti disana serta memuji kecantikan pelakon itu.

Malah, komen pakar motivasi terkenal, Dato' Dr. Haji Mohd Fadzilah Kamsah turut menjadi perhatian dimana ada menyebut tentang kekuatan dan ketenangan.

"Benar, nak. Ramai orang hari ni minta cari kekuatan. Tetapi bila dapat kekuatan, ujian juga bertambah kuat. Bila dapat kekuatan, belum tentu tenang hatinya. Namun bila dapat tenang, maka kuat hatinya. Selamat bermusafir dan mencari diri ya nak," tulisnya.

  ________ IKLAN ________ JUALAN JIMAT GILER 2.2. - - Ayuh dapatkan pelbagai tawaran hebat di Shopee sempena jualan JIMAT GILER 2.2 (2 Februari 2023) ini.Pelbagai barangan dijual dengan harga giler termasuk pemberian diskaun dan voucher yang tak masuk akal.Selain itu,  banyak hadiah hebat dan cabutan bertuah menanti anda.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAFIEY ILLIAS: "SAYA MENGAKU BERSALAH... HARAP JADI PENGAJARAN"

"Saya mengaku bersalah dan Alhamdulillah kes sudah selesai. Saya juga sudah menjelaskan kesemua denda RM23,000 tadi. Apa yang boleh diperkatakan, saya harap perkara ini menjadi pengajaran bukan saja diri sendiri tapi orang lain juga.

"Saya tidak mahu memanjangkan lagi perkara ini demi menghormati undang-undang," tutur usahawan kosmetik dan selebriti, Safiey Ilias yang mengaku bersalah atas dua pertuduhan membabitkan kesalahan di bawah Peraturan 7 (1)(a) iaitu Peraturan-Peraturan Kawalan Dadah dan Kosmetik 1984 di Mahkamah Majistret Kuala Lumpur, hari ini.

Mahkamah memerintahkan Safiey, 26, atau nama sebenarnya Mohd Saifuddin Ilias membayar denda RM5,000 bagi pertuduhan pertama dan RM18,000 bagi pertuduhan kedua. Safiey yang juga penyanyi lagu 'Syinta Gila' ini berkata, dia berharap kes itu menjadi pengajaran buat semua pihak.

Klik untuk gambar besar

Mengenai dakwaan dirinya disabotaj pihak tertentu, Safiey enggan mengulas lanjut: "Macam dikatakan, saya tidak mahu memanjangkan isu ini. Saya mahu ia selesai cepat dan sebab itu saya mengaku bersalah. Terima kasih atas doa dan sokongan yang berterusan diberikan kepada saya," katanya.

Terdahulu, ada laporan mengenai waran tangkap sudah dikeluarkan ke atas Safiey ekoran dia dua kali gagal hadir pada prosiding yang dijalankan.

www.myartis.com / Sumber & foto: Harian Metro & Instagram Safiey Illias

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERBIT RANCANGAN TV '2 SEN' SENDIRI - SARIMAH NAFI LEPAS GERAM

Selepas beberapa selebriti tempatan contohnya Neelofa membuat rancangan TV sendiri secara online, terkini Sarimah Ibrahim pula berbuat demikian. Apa yang berbeza, Sarimah dikatakan lebih terbuka dalam sesuatu isu dan mahu ia lebih santai seolah The Ellen DeGeneres Show.

"Kita boleh berbincang apa sahaja... daripada kehidupan seharian hinggalah kehidupan peribadi. Tapi bukanlah sampai ke bilik air," ujar Sarimah berseloroh.

Untuk info, rancangan selama 5 minit itu akan disiarkan setiap minggu dan ia diterbitkan oleh Red Comunications. Peminat Sarimah boleh melayari FEEFO.TV dan pergi ke link http://feefo.tv/personalities-s2s.html untuk menonton.

Menyentuh mengenai kehidupan rumahtangganya sekarang, menurut Sarimah dia kini terlalu sibuk dengan keluarga terutama suami hingga jarang keluar di media.

"Tapi rancangan Sarimah 2 sen ini bukan tempat saya melepaskan geram. Ia sebaliknya tempat kita berbincang dan bertukar pengalaman contohnya isu cerai dan sebagainya. Bak kata orang, siapa makan cili... dia rasa pedas!

"Malah kalau nak dikira, realiti show yang ada di TV sekarang rasanya tak realiti langsung. Sebab itulah rancangan ini diwujudkan bagi mengetengahkan 'The Real Reality Show' dalam dwi bahasa (english & bahasa Malaysia).

"Paling penting, ia satu platform untuk saya dekatkan diri dengan peminat... tapi bukan untuk mencari glamor atau populariti," kata Sarimah ketika ditemui myartis.com hari ini di Damansara Perdana, Petaling, Selangor.

GAMBAR-GAMBAR - klik untuk size besar

LAGI GAMBAR-GAMBAR DI INSTAGRAM MYARTIS - Sila klik

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"DAPAT TAHU DUA POSITIF, SATU C0V1D & SATU LAGI HAMIL" - JIHAN MUSE SAHKAN MENGANDUNG 6 BULAN ANAK KEDUA

"Masa saya buat ujian saringan dapat tahu dua positif. Satu positif C0V1D dan satu lagi saya sudah hamil. Disebabkan itu saya dimasukkan ke hospital. Syukur saya tidak mengalami sebarang simptom yang teruk. Tetapi ketika berada di wad ibu mengandung saya melihat ramai yang lebih teruk.

"Berada di hospital selama 10 hari mengajar saya untuk lebih menghargai kehidupan," itulah jelas pengacara Jihan Muse yang akhirnya membuka mulut berkongsi berita gembira dirinya kini sedang hamil anak kedua dan usia kandungan sudah memasuki enam bulan, selepas berkali-kali diusik sedang berbadan dua.

Jihan atau nama sebenarnya Nur Jihan Musa, 39, memberitahu dia mendapat tahu tentang kehamilan tersebut selepas melakukan ujian saringan C0V1D untuk bertugas sebagai pengacara Anugerah Meletop Era 2021 (AME2021) yang sepatutnya diadakan pada Januari lalu. Gara-gara dijangkiti C0V1D ketika itu, dia terpaksa dimasukkan ke Hospital Sungai Buloh untuk tujuan pemantauan.

Klik untuk gambar besar

Tidak berkongsi tentang berita kehamilan tersebut kepada umum, kata Jihan dia mengikut nasihat keluarga supaya tidak bercakap hal tersebut di awal kehamilan. Tambahan pula dirinya ketika itu sedang dijangkiti C0V1D membuatkan Jihan tidak membuat sebarang pengumuman.

"Saya ikut nasihat keluarga supaya tidak berkongsi berita kehamilan terlalu awal kerana belum pasti apa akan terjadi. Tambahan pula dijangkiti C0V1D lagilah membuatkan saya tidak mahu berkongsi. Sebenarnya saya malu nak umumkan sedang hamil," ujarnya.

Meluahkan perasaan gembira dengan kehamilan kali kedua ini, Jihan memberitahu dia hanya mengalami alahan teruk pada tiga bulan awal. Dalam masa sama, Jihan akui dia mengetahui jantina bayi dalam kandungan itu, namun mahu menjadikan ia satu kejutan. Sementara itu, kemenangan dalam kategori Personaliti TV Meletop, Jihan anggap sebagai rezeki anak dan tanda sokongan peminat.

"Saya dan suami gembira serta bersyukur kerana kami memang mahukan anak lagi. Usia anak pertama juga sudah empat tahun. Jadi rasanya ini masa terbaik nak tambah anak.

"Tiga bulan pertama memang mabuk teruk. Disebabkan faktor usia juga saya sering rasa letih dalam tempoh hamil kali ini. Kemenangan di AME2021 saya anggap sebagai rezeki anak. Ini juga adalah tanda sokongan peminat yang banyak kali mahu saya menang," tuturnya.

Untuk makluman, Jihan mendirikan rumah tangga dengan pelakon Ungku Hariz pada 20 Mac 2016 dan mereka sudah dikurniakan seorang cahaya mata iaitu Ungku Arsalan Haq, 4 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - SEKITAR PERKAHWINAN IEDIL PUTRA & PRISIA NASUTION DI INDONESIA

Pelakon Terbaik Dari Langit, Iedil Putra, selamat melangsungkan perkahwinannya dengan pelakon Indonesia Prisia Nasution, hari ini Rabu (1/6/2016) di Novotel Resort & Convention Center, Bogor, Jawa Barat, Indonesia.

Malah gambar-gambar pernikahan mereka juga telah tersebar di media sosial dan mendapat liputan meluas portal hiburan di sana.

"Selamat Ayah Teh dan banyak cinta dari kami semua. Kamu harus selalu menjadi anak yang berbakti dan adik yang baik. Kami berharap kamu selalu dapat menjalani kehidupan barumu dengan baik. semoga dipermudahkan semuanya ameen," tulis iestatipra di Instagram.

"Tangisan kegembiraan buat @iedilputra & @prisia! Congrats dude, im beyond happy that you finally found your happiness. welcome to the world of sharing EVERYTHING," demikian pula tulis seorang rakan mereka bernama Minluna.

Dalam majlis tersebut, Prisia telah memakai pakaian serba putih. Senyuman bahagia jelas terpancar di wajah Prisia dan Iedil Putra. Malah keluarga Iedil turut hadir memeriahkan perkahwinan itu.

Untuk info, ini adalah pernikahan kali kedua bagi Prisia Nasution, setelah bercerai dengan Ananda Haris Siregar pada 4 Januari 2012.

Hubungan Prisia dengan Iedil hanya diketahui media pada awal tahun 2016 apabila Prisia memperlihatkan kemesraannya dengan Iedil di media sosial.

Difahamkan, mereka berdua menjadi rapat ketika sama-sama menjalani penggambaran filem 'Interchange'. Dan sejak saat itu, mereka berdua dilihat kerap hadir bersama dalam acara festival filem.

Sumber: Liputan6  + 2nd Foto: Minluna

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


KES MOHON CERAI - ADAM MASIH SAYANGKAN FIZA?

"No komen. Kita tengok saja nanti,” ujar Adam AF2 ketika ditanya media mengenai kes permohonan cerai yang difailkan oleh isterinya Fiza Elite.

Artikel terdahulu:

FIZA ELITE KE MAHKAMAH FAILKAN CERAI

Adam atau nama sebenarnya Mohd Aizam Mat Saman, 31, juga enggan memberikan sebarang komen mengenai isu tersebut yang bakal disebut di Mahkamah Rendah Syariah Shah Alam, Selangor, empat hari lagi.

"Saya tak boleh komen lebih. Hal rumahtangga ini rahsia. Doakan yang terbaik untuk saya dan isteri," tambah Adam seolah hatinya masih sayang dan belum rela mengharungi penceraian dengan Fiza.

Untuk info, spekulasi mendakwa bahawa Fiza atau nama sebenarnya Siti Zaidatul Fiza Abdul Halim, 33, memfailkan permohonan cerai tersebut di mahkamah berkenaan pada minggu lalu dipercayai kerana kurang persefahaman dalam perkahwinan.

Fiza dan Adam bernikah pada 26 September tahun lalu di Pejabat Jabatan Agama Islam (JAIS), Majlis Agama Islam Selangor (MAIS), Shah Alam. Selangor selepas dua bulan perkenalan.

Fiza sebelum ini pernah mendirikan rumah tangga bersama Ahmed Farriq Zainul Abidin dan telah bercerai tiga tahun lalu selepas dikurniakan dua orang cahaya mata, Ferra Aryanna, 6, dan Feeya Adyrra, 5. Manakala Adam pula baru pertama kali mendirikan rumah tangga.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


BERSANDING BERSAMA ABBY: "BERI MAKNA SANGAT BESAR" - MEMEY

"Apabila diusulkan cadangan untuk bersanding semula sempena menyambut ulangtahun perkahwinan kami, saya mahu kak Abby turut sama berada di pelamin dan dimeriahkan dengan kehadiran anak-anak, keluarga serta sahabat handai.

"Semalam (24 September), memberikan makna yang sangat besar dalam hidup saya dan detik indah ini harus dikongsikan bersama anak-anak.

"Perkara yang paling penting apabila keluarga dan anak-anak dapat memahami, selebihnya terpulang kepada mereka di luar sana.

"Apa yang baik diharap dapat dijadikan teladan dan kalau sebaliknya, jadikan ia sebagai sempadan," kata Memey Suhaiza, 29, yang memberi cadangan agar Abby Abadi dan suaminya, Jai Ezzany turut bersanding bersama di majlis tersebut.

Klik untuk gambar besar

Semalam Memey dan suaminya, Norman Hakim, 41, telah bersanding buat kali kedua sempena sambutan ulangtahun ke-6 perkahwinan mereka yang turut diraikan bersama Abby Abadi dan pasangan, Faizal Zakaria.

Kongsi Memey lagi, keterujaan jelas terpancar pada wajah anak-anak yang turut sama mengambil bahagian dalam setiap proses bagi menjayakan majlis persandingan berkenaan.

Pada majlis yang berlangsung di Shah Alam itu, kedua-dua pasangan diarak masuk dengan diiringi bacaan selawat oleh anak sulung Norman dan Abby, Mohamed Danish Hakim, 14 tahun.

Keluarga besar itu kelihatan sama cantik sama bergaya dengan busana sedondon rona putih rekaan Eja Shahril.

Rata-rata netizen meluahkan rasa terharu melihat Abby berkongsi pelamin bersama Norman dan Memey di majlis persandingan kali kedua mereka baru-baru ini.

Norman dan Memey mendirikan rumah tangga pada 25 September 2011. Mereka dikurniakan dua anak lelaki, Muhammad Darwish Hakim dan Muhammad Dirkhriz Hakim.

Abby atau nama sebenarnya Arbaiyah Abd Manan, 40, pula berkahwin dengan Muhammad Faizal atau Jai Ezzany, 43, pada 14 Ogos 2015.

Bersama Abby, Norman dikurniakan tiga cahaya mata iaitu Mohamed Danish, Marissa Dania Hakim, 12 dan Maria Danisha Hakim, 9. Pasangan terbabit bercerai pada 2008.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ALHAMDULILLAH - NEELOFA KINI BERHIJAB, TUTUP AURAT

Hidayah Allah SWT ada di mana-mana dan tidak kira masa. Inilah yang berlaku terhadap Neelofa, 25, yang kini terbuka hati untuk menutup aurat dan sekaligus berhijab untuk selamanya.

Berita gembira itu telah dikongsikan sendiri oleh pengurus Neelofa, iaitu Mohd Amer Shafiq Khalip (Shawn Amer).  Katanya, Neelofa membuat keputusan berhijab semalam dan ia merupakan perubahan positif buat pelakon itu.

Klik gambar untuk imej besar

"Benar, Neelofa sudahpun berhijab dan dia telah mengesahkan perkara tersebut kepada saya.

"Dia juga melihat perubahan yang dilakukannya adalah satu perkara yang positif buat dirinya," ujar Shawn dipetik sebagai berkata.

Sementara itu, Neelofa yang dihubungi media mengakui yang dia kini memang sudah berhijab. Katanya perkara itu terjadi atas doa dan sokongan daripada pelbagai pihak, peminat-peminat, keluarga dan terutamanya ibunya.

"Memang betul ini imej terbaru daripada saya dan kenapa saya pilih untuk berhijab biarlah ianya kekal sebagai cerita peribadi saya.

"Saya mula berhijab pada hari kedua Ramadan dan saya nekad untuk bertudung setelah sekian lama berdoa kepada Allah untuk diberikan petunjuk dan jalan yang terbaik buat saya. I feel like it completes me.

"Saya mengharapkan orang di luar sana untuk terus mendoakan dan menyokong saya dan saya amat menghargai setiap sokongan yang diberikan," jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


AKSI FAEZAH ELAI & JAJA BERSAMA ADAM

Adam... anak yang tidak mengerti apa yang berlaku di sekelilingnya dilihat begitu manja dengan Faezah Elai. Meskipun kedua-dua 'ibunya' itu saling bertikam lidah... namun Adam tidak mempedulikan itu semua kerana ia adalah adat hidup manusia!

"My babies where ever u r have fun lil darlings & see u soon love u muah muah.. Mommy alone time now lets hit the gym & keep fit.." ujar Jaja Nadzir rindukan buah hatinya Adam.

Jom kita tengok aksi Faezah sambil memeluk manja Adam dengan ayat di twittnya "Peace yaw!!! me and adam."

Bagaimanapun, tidak dapat dipastikan apakah "peace" yang dimaksudkan oleh Faezah... mungkinkah mahu 'berdamai', suka-suka sahaja atau ada maksud 'tersembunyi'?

Ragam Faezah dan Adam - klik untuk imej besar...

Ragam Adam dan ibu kandungnya Jaja Nadzir...


HUTANG RM150,000 - DR CHE HAFIZ DITUNTUT LUNASKAN

"Plaintif meminta bayaran penuh kerana merasakan Dr Che Hafiz mampu berbuat demikian," kata wakil peguam kepada plaintif iaitu Zawin Najah Badrul Hisham dari Nik Sofia & Co.

Menerusi mStar, tuntutan itu dibuat oleh plaintif berusia 34 tahun yang juga seorang doktor namun enggan mendedahkan identitinya.

Baru-baru ini, suami kepada pelakon Julia Farhana iaitu Dr Mohammad Che Hafiz Che Ibrahim didakwa gagal membayar semula wang pelaburan berjumlah RM150,000 kepada seorang wanita bagi menjalankan operasi sebuah klinik di Cyberjaya, Selangor.

Jelas wakil peguam plaintif, perintah penghakiman telah pun dikeluarkan Mahkamah Sesyen Kuala Lumpur kepada Dr Che Hafiz dan seorang lagi rakan kongsi pada 10 Jun 2022, namun kedua-dua defendan dalam kes berkenaan dilihat sengaja melengkahkan bayaran.

Berkongsi mengenai perjanjian di antara plaintif dan defendan-defendan, Zawin menjelaskan ketiga-tiga mereka bertemu sekitar Julai 2021.

Mengikut perjanjian, plaintif bersetuju melabur sejumlah wang seperti disebut, namun akhirnya terpaksa berputih mata apabila klinik yang sepatutnya beroperasi pada Januari 2022 tidak disiapkan.

Klik untuk gambar besar

Bukan itu sahaja, plaintif juga terpaksa menggunakan wang sendiri bagi membeli kelengkapan klinik tersebut dan memulakan operasi.

Dalam pada itu, Zawin berkata, surat tuntutan pertama dikeluarkan pada 18 Mac 2022 sebelum notis pembatalan perjanjian dibuat pada 13 April tahun sama.

Bagaimanapun pihak plaintif gagal mendapat sebarang maklum balas dari defendan-defendan sehingga terpaksa memfailkan saman pada 24 Mei 2022.

"Sejak awal lagi tiada respons daripada mereka dan tiada fail pembelaan sehinggalah perintah mahkamah dikeluarkan barulah mereka memberi maklum balas. Sehinggalah perintah mahkamah dikeluarkan barulah mereka memberi maklum balas.

"Selain wang pelaburan tersebut, plaintif turut menuntut tunggakan gaji sebanyak RM16,000 bagi dua bulan awal klinik beroperasi," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAH BERI PELUANG MOHON MAAF - LINDA RAFAR TUNTUT GANTI RUGI RM2 JUTA

Memaklumkan bahawa peguamnya sudah menghantar surat tuntutan permohonan maaf dan ganti rugi berjumlah RM2 juta daripada Delegasi Jururawat Malaysia (DON) kerana menjejaskan reputasinya, pelakon dan penyanyi, Linda Rafar berkata, tindakan itu diambil selepas berbincang dengan peguamnya, Nurul Hafidzah Hassan dan kerana tidak melihat sebarang reaksi positif daripada pihak DON.

"Peguam saya sudah menghantar surat tuntutan itu kepada pihak DON semalam. Namun, nampaknya masih belum ada sebarang maklum balas. Sebelum ini, saya dah berikan peluang kepada mereka untuk memohon maaf.

"Saya masih lagi punya perikemanusiaan dan terbuka untuk berbincang. Namun, nampak gayanya pihak sana pun semakin keterlaluan dalam memanipulasi cerita, kononnya, seperti mereka pula yang menjadi mangsa.

"Daripada apa yang saya dengar, mereka ingin menyaman saya sebanyak RM1 juta. Dari situ, jelas sekali mereka yang pada awalnya tiada kaitan dengan isu yang saya bangkitkan sebelum ini, ingin mengaut keuntungan semata-mata," katanya.

Klik untuk gambar besar

Peguamnya, Nurul Hafidzah menggesa orang awam supaya tidak melakukan sebarang spekulasi berhubung perkara terbabit.

"Kami menggesa orang awam supaya tidak melakukan sebarang spekulasi berkenaan perkara ini sebelum keputusan dikeluarkan oleh pihak mahkamah," tuturnya.

Januari lalu, Linda menuntut lebih 100 individu membuat permohonan maaf secara terbuka menerusi platform media sosial yang digunakan atau berdepan tindakan saman daripadanya.

www.myartis.com / Sumber & foto: Harian Metro, Astro Gempak & Instagram Linda Rafar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT DILAHIRKAN - 'BINTANG AIKO' NAMA BABY BOY TUJU & LOCA B

"Alhamdulillah, Loca B pun sekarang berpantang di rumah. Selama dua minggu ini tidak dapat bersama anak yang baru lahir. Nama baby saya Bintang Aiko," demikianlah jawab penyanyi rap, Tuju daripada kumpulan K-Clique mengenai isterinya, penyanyi rap Loca B yang dikhabarkan telah selamat melahirkan cahaya mata pertama iaitu bayi lelaki, baru-baru ini.

Tuju berkongsi berita gembira tersebut ketika ditanya Nabil Ahmad sambil disambut dengan ucapan tahniah buatnya sekeluarga dari rakan hos, Uyaina Arshad. Tuju mendedahkan nama anak sulungnya bersama Loca B, ketika ditemu bual secara langsung menerusi MeleTop, malam tadi.

Di dalam temu bual yang dilakukan secara virtual itu, bintang berkenan memberitahu dia dan isteri memilih nama 'Bintang Aiko' buat bayi lelaki yang baru dilahirkan itu.

Tuju juga turut memberitahu kepada pengacara MeleTop pada malam itu bahawa anak dan isterinya kini berada dalam keadaan sihat walafiat. Loca B juga difahamkan sedang berpantang di rumah.

Klik untuk gambar besar

Tuju antara lain turut berkongsi mengenai perkembangan terkininya yang melakukan inisiatif sendiri dengan melakukan kuarantin meski ujian swab yang dilalukannya baru-baru ini adalah negatif.

Selain berkongsi mengenai perkata tersebut, Tuju antara lain turut memberitahu setakat menjalani tempoh kuarantin, dia banyak menghabiskan masa dengan menulis lagu.

Terdahulu pada Oktober lalu, Tuju mengakui sudah mendirikan rumah tangga bersama Loca B. Bagaimanapun, mereka memilih untuk tidak berkongsi perihal tarikh perkahwinan kerana lebih selesa untuk tidak bercakap mengenai hal peribadi.

www.myartis.com / Sumber & foto: Media Hiburan, Beautifulnara, Instagram Tuju K-Clique & Loca B

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ARTIS BERSTATUS JANDA KANTOI JALIN HUBUNGAN DENGAN SUAMI ORANG?

Seorang selebriti wanita yang sebelum ini pernah berkahwin itu telah bercerai dengan bekas suami gara-gara sudah tiada persefahaman. Namun kini, selebriti wanita yang berstatus janda dan mempunyai seorang anak perempuan itu telah didakwa rupanya kantoi curang dengan seorang lelaki yang berstatus suami orang.

Menerusi laporan Gempak, artis wanita itu didakwa mula menjalinkan hubungan sulit dengan suami orang ketika artis itu menjalani penggambaran di luar Kuala Lumpur. Malah, sejak mereka menjalinkan hubungan cinta, rumah tangga lelaki itu didakwa makin bermasalah.

Difahamkan, lelaki itu turut sudah lama mendirikan rumah tangga dengan isterinya namun, mereka baru dikurniakan seorang anak beberapa tahun lalu. Bagaimanapun, masih tidak dapat dipastikan sejauh manakah kesahihan dakwaan ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANZALNA MASUK HOSPITAL: "RASA-RASA DAPAT GOOD NEWS OR BAD NEWS?"

"At emergency department. Booked hotel this weekend untuk relax kan diri tetapi rupanya kena relax kan diri di hospital. Rasa-rasa dapat good news or bad news?  #PalingTakutDenganJarum. I'm still at the hospital and missing @mohamadeidrees so much!

"Dia nampak I jatuh depan dia semalam terkejut dia! Dari menangis terus tersenyap, mak dia pula sambung menangis! Can't stop scrolling my phone tengok video Eidrees," tutur pelakon Anzalna Nasir menerusi laman Instagram yang memaklumkan dirinya kini berada di hospital bagi menerima rawatan.

Anzalna bagaimanapun tidak menyatakan masalah kesihatan yang dialaminya. Melihat pada gambar yang dimuatnaik, Anzalna yang memakai topeng muka dan cermin mata itu sedang berbaring di atas katil hospital.

Untuk makluman, pelakon drama bersiri 'Memori Cinta Suraya' itu berkahwin dengan Hanif Zaki atau nama penuhnya Mohamad Hanif Mohamad Zaki pada 22 Februari 2016. Pasangan ini kemudian dikurniakan seorang cahaya mata lelaki bernama 'Mohamad Eidrees' yang lahir pada 31 Mei 2019.

Klik untuk gambar besar

www.myartis.com / Sumber & foto: Instagram Anzalna Nasir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU SINDIRAN BEKAS ISTERI - FIZO OMAR ENGGAN PANJANGKAN ATAU UNGKIT KISAH LAMA: "KITA DAH ADA KELUARGA MASING-MASING"

"Kita dah ada keluarga masing-masing. Jagalah keluarga sendiri," demikianlah kata pelakon dan usahawan Fizo Omar yang mengambil pendekatan untuk tidak memanjangkan isu berhubung sindiran dibuat bekas isteri, Mawar Karim yang memberi bayangan dia hidup atas tanggungan usahawan berkenaan sebelum ini.

Fizo atau nama sebenarnya Wan Hafizol Wan Omar, 38, berkata, kedua-dua mereka kini sudah pun memiliki keluarga sendiri dan tidak perlu untuk mengungkit kisah lama.

Kata-kata tersebut juga seolah menjawab persoalan ramai tentang status Mawar yang dikatakan sudah mendirikan rumah tangga buat kali kedua.

Sebelum ini, Mawar menerusi satu hantaran di laman Instagram miliknya memberitahu, dia kini lebih bahagia apabila ada yang membandingkan kehidupannya dengan Fizo bersama isteri iaitu Fazeera Nazri.

Klik untuk gambar besar

Dalam hantaran tersebut, Mawar memberi bayangan seolah-olah sebelum ini dia banyak menanggung kehidupan keluarga ketika bergelar isteri Fizo.

"Alhamdulillah hidup sekarang lebih bersyukur dan tenang sebab duit tak habis lesap. Kalau berbanding dulu faham-faham sendirilah. Takkan nak cerita satu dunia apa yang saya kena tanggung selama itu" tulisnya.

Untuk makluman,  Mawar dan Fizo mendirikan rumah tangga pada November 2013 dan dikurniakan seorang cahaya mata iaitu Wan Maryam yang kini berusia enam tahun.

Mereka kemudian bercerai selepas Fizo melafazkan talak satu terhadap Mawar di Mahkamah Rendah Syariah, Hulu Langat pada 10 Julai 2019.

Kemudian Fizo mendirikan rumah tangga dengan Fazeera pada Oktober 2021. Mereka memiliki seorang cahaya mata, Wan Khaleeda yang baru berusia tujuh bulan dan Fazeera kini sedang hamil anak kedua.

Sementara itu, timbul juga desas-desus mengatakan Mawar sudah berkahwin sekitar awal tahun lalu dan majlis diadakan di Bukit Tinggi, Pahang.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AMYZA TUNTUT ZARINA GANTI RUGI AM MELEBIHI RM1 JUTA, GANTI RUGI PAMPASAN, GANTI RUGI TERUK & TELADAN

Menerusi kenyataan media baru-baru ini, pelakon Amyza Aznan telah menuntut ganti rugi am melebihi RM1 juta, ganti rugi pampasan, ganti rugi teruk dan teladan kepada pelakon Zarina Anjoulie. Tuntutan tersebut dibuatnya dalam pernyataan pembelaan difailkan pada 3 Julai lalu terhadap saman dan pernyataan tuntutan oleh Zarina.

Dalam tuntutannya juga, Amyza memohon perintah injunksi bagi menghalang Zarina atau mana-mana ejennya daripada menerbitkan semula kenyataan fitnah yang telah diterbitkan. Amyza turut menuntut permohonan maaf daripada Zarina dan ianya perlu disiarkan di media cetak dan di laman Facebook juga Instagram Zarina.

Sebelum itu, memorandum kehadiran sudah difailkan Amyza pada 1 Julai lalu, selepas carian fail mengenai kertas-kertas kausa tindakan guaman yang dibawa Zarina berjaya dilakukan melalui e-kehakiman. Di dalam pernyataan pembelaan itu juga, Amyza menafikan bahawa dia ada terbabit mengeluarkan perkataan-perkataan fitnah terhadap Zarina melalui aplikasi Telegram di dalam kumpulan Covid-19 Persatuan SENIMAN.

Klik untuk gambar besar

Selanjutnya, Amyza turut menafikan bahawa hantaran di aplikasi 'Instagram' miliknya merupakan fitnah kepada Zarina. Selain itu, Amyza  juga memfailkan satu saman melalui tuntutan balas terhadap Zarina yang telah secara terang memfitnahnya melalui 'posting' di laman Instagram dan secara rakaman video di aplikasi Facebook pelakon terbabit

Dakwaan-dakwaan fitnah oleh Zarina jelas berniat jahat dan mendorong serta mencipta sangkaan buruk orang awam terhadap Amyza. Justeru, saman dan tuntutan balas ini sudah diserahkan kepada peguamcara Zarina pada 3 Julai lalu.

Sehubungan itu, bagi permohonan Penghakiman Ingkar Kehadiran yang dimohon oleh Zarina, satu afidavit balasan oleh Amyza juga sudah difailkan pada 3 Julai lalu dan diserahkan kepada peguamcara Zarina pada tarikh yang sama.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU LAPOR POLIS - AZWAN KOMBOS NAFI 'UGUT' NAD ZAINAL

Jika sebelum ini Nad Zainal telah membuat satu laporan polis mendakwa diganggu oleh bekas teman lelakinya Azwan Kombos, hari ini Azwan menafikan dakwaan tersebut dan menegaskan tidak pernah mengganggu Nad.

Menurut Azwan, meskipun hubungan mereka telah berakhir, dia tidak pernah menghubungi atau menghantar khidmat pesanan ringkas (SMS) kepada bekas teman wanitanya itu.

"Saya pelik kenapa isu ini timbul lagi kerana saya tidak pernah ganggu dia seperti didakwa. Tolonglah jangan kaitkan saya dengan dia lagi.

"Dia ada kehidupannya sendiri dan saya sudah pun meneruskan kehidupan saya," jelasnya kepada media.

Untuk makluman, menurut laporan akhbar, Nad mendakwa seorang wanita yang tidak dikenali menghubunginya sebanyak tiga kali dengan menggunakan nombor telefon berbeza dan mengeluarkan kata-kata negatif terhadapnya.

Laporan itu turut menyebut wanita berkenaan mengugut akan mengaibkan Nad kepada wartawan kerana bertindak memutuskan hubungan cinta dengan Azwan.

Diakibatkan curiga dan keliru, Nad yang terasa diancam selanjutnya terpaksa membuat laporan polis.

"Saya tidak tahu mengenai perkara itu malah tidak kenal siapa wanita yang dimaksudkan menggangu dia (Nad)," ujar Azwan yang enggan mengulas lanjut mengenai tindakan Nad membuat laporan polis terhadapnya.

"Saya tidak tahu hendak komen apa mengenai laporan yang dibuat dan akan berbincang dengan pihak pengurusan terlebih dahulu untuk tindakan selanjutnya," tambahnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


MUAT NAIK FOTO ANAK - FIZO OMAR DIMINTA NETIZEN SUPAYA BERHATI-HATI

Semua sedia maklum mengenai isu yang melanda Fizo Omar yang sebelum ini hangat diperkatakan mengenai percutian pelakon itu apabila tular gambar anaknya, Wan Maryan dilihat berseorangan di sebuah taman tema.

Bagaimanapun, Fizo menafikan dakwaan dia mengabaikan anaknya itu serta menyifatkan dakwaan tersebut tidak masuk akal. Katanya lagi, dia tidak akan mengabaikan Maryam apatah lagi Maryam sememangnya rapat dengannya.

Terbaru, Fizo dilihat ada memuat naik gambarnya bersama ibu, isteri iaitu Fazeera Nazri dan anak perempuannya di media sosial dengan kapsyen ringkas emoji love dan tarikh 2.2.22. Difahamkan, Fizo sekeluarga berada di sebuah restoran di Bentong, Pahang.

Klik untuk gambar besar

Perkongsiannya itu mendapat pelbagai reaksi daripada netizen yang meninggalkan komen meminta pelakon itu supaya lebih berhati-hati. Malah, ada yang meminta supaya pastikan Maryam tidak berseorangan kerana ada banyak mata-mata yang memerhati dan bimbang jika isu sama berulang.

Terdahulu, Mawar Karim ada memuat naik perkongsian di Insta Story memberi bayangan percutian anaknya bersama Fizo tidak seindah seperti ditayang di media sosial. Malah, Mawar turut kecewa apabila anaknya itu menyebut perkataan sad (sedih) selepas pulang bercuti dengan bapanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAMPIL 'BERBERZA' - PEMINAT SPEKULASI ELFIRA LOY HAMIL ANAK KEDUA?

Pelakon dan juga personaliti TV, Didie Alias baru-baru ini menerusi laman Instagram telah berkongsikan sebuah foto bersama rakan selebriti iaitu Elfira Loy yang baru sahaja menjalani penggambaran rakaman khas sempena hari raya iaitu Melodi Raya.

Melihat pada entri tersebut, juri program nyanyian Famili Duo itu menulis bahawa dia sudah lama tidak ketemu Elfira Loy sejak pelakon wanita itu melahirkan anak pertamanya, Muhammad Rayyan.

"Lama tak jumpa anak mummy nie @elfiraloy. Lepas kahwin dah beranak sampai anak dah jalan baru terjumpa, tetap comey je. Korang mesti ingat gandingan mummy dengan die, cite ape ekkk," tulis Didie.

Klik untuk gambar besar

Namun, yang lebih menarik perhatian peminat adalah penampilan terkini Elfira yang kelihatan sedikit berisi dan seperti sedang berbadan dua. Malah, ada juga yang tampil membuat spekulasi bahawa pelakon drama 'Cik Paris Diva Kampung' itu kini sedang hamil anak kedua.

Namun, sehingga ke saat ini ibu kepada seorang cahaya mata lelaki dan juga usahawan sambal itu masih belum mengeluarkan sebarang kenyataan mengenai dakwaan yang dilontarkan peminat kepada dirinya itu.

www.myartis.com / Sumber & foto: Beautifulnara & Instagram Elfira Loy

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA SHAM VISA TERIMA 1,000 MESEJ SETIAP HARI TERUTAMA ISTERI ORANG

Nama bekas penyanyi utama kumpulan Visa, Rohisham Hashim atau Sham kembali hangat diperkatakan sebaik sahaja menyertai program realiti Gegar Vaganza musim keenam (GV6) 2019 setelah hampir 15 tahun menyepikan diri. Meskipun usia mencecah 47 tahun, ramai memuji penampilan Sham yang masih lagi kelihatan segak, malah ada yang memberikan gelaran Tony Stark Malaysia.

Terbaru, Sham mengakui menerima lebih 1,000 mesej di Instagram setiap hari dan sebahagian besarnya wanita yang sudah berkahwin. Dalam masa sama, Sham menafikan ada menerima pesanan berbaur lucah atau gambar keterlaluan daripada peminat. Penyanyi yang pernah popular dengan lagu 'Dalam Gerimis' itu menzahirkan rasa terharu dan berterima kasih kepada peminat kerana masih menerimanya meski hampir 15 tahun menyepikan diri.

"Alhamdulillah, setakat ini saya tidak pernah menerima apa-apa mesej atau gambar berbaur lucah. Kebanyakan mesej yang dihantar peminat adalah untuk mengucapkan tahniah dan memberikan kata-kata sokongan apabila saya kembali aktif," katanya.

Ujarnya lagi, baru saja dua minggu membuka akaun Instagram, pengikutnya melonjak lebih 35,000. Dalam pada itu, Sham berterima kasih kepada peminatnya yang meminatinya kerana bakat dan menghormati statusnya sebagai suami orang: "Kebanyakan peminat saya sudah dewasa dan boleh berfikir. Mereka menjaga batas dan saya sangat berterima kasih".

Klik untuk gambar besar

www.myartis.com / Sumber & foto: Harian Metro & Instagram Sham Visa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYANG, APA KHABAR" - DAYANG DILAMUN CINTA ATAU GIMIK LAGU BARU?

"Sayang, apa Khabar," itulah tulis hantaran tangkap layar mesej di aplikasi WhatsApp yang dikongsikan oleh penyanyi Dayang Nurfaizah di laman Instagram miliknya semalam.

Biarpun gambar profil pengirim mesej ditutup dengan emoji, apa yang membuatkan peminat berasa ingin tahu adalah nama pengirim turut menggunakan simbol hati.

"Sampai masa saya kongsi pada semua," kata Dayang ringkas.

Tindakan Dayang memuat naik hantaran itu turut membuatkan segelintir pihak tertanya-tanya kerana penyanyi lagu Di Pintu Syurga itu cukup dikenali dengan sikapnya yang tidak terlalu bercerita soal peribadi.

Klik untuk ganbar besar

Ada juga beranggapan mungkin sudah tiba waktu Dayang berkongsi khabar gembira kepada peminat. Dayang sebelum ini pernah dikaitkan dengan beberapa artis lelaki antaranya penyanyi Anuar Zain dan Hael Husaini.

Malah, hubungan akrab Dayang dan penyanyi lagu 'Jampi' itu juga turut menjadi perhatian warganet sehingga ramai menjangka mereka bakal bertunang.

Hantaran dikongsikan Dayang itu mendapat lebih 17,000 tanda suka dan lebih 400 komen. Bukan saja dalam kalangan peminat, tapi juga teman rapat dan rakan artis yang kebanyakannya tidak sabar mengetahui siapakah individu misteri di sebalik mesej 'Sayang, apa khabar' itu.

Dalam pada itu, ada juga peminat mengatakan hantara tersebut mungkin gimik untuk lagu apabila Hael juga turut memuat naik posting dengan kapsyen "I miss you (dalam tulisan korea). Apa kabar?", seminggu yang lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEBERAPA TAHUN LALU - SOO WINCCI DEDAH PERNAH MAKAN SISA MAKANAN PELAJAR LAIN

Sewaktu melanjutkan pengajian di peringkat ijazah doktor falsafah (PhD) di Sepanyol, beberapa tahun lalu, penyanyi Dr. Soo Wincci, 35, mendedahkan terpaksa makan sisa makanan pelajar lain disebabkan kekangan wang.

Wincci berkata, dia hampir putus asa meneruskan pengajiannya apatah lagi ramai menasihatkan dia pulang dan teruskan kerjaya sebagai artis di tanah air.

"Beberapa tahun lalu, apabila wang saya berbaki RM4.90 (1 Euro) di Sepanyol, saya tidak dapat pulang disebabkan isu visa yang ketat serta peraturan universiti. Terus-terang, setiap hari saya risau mengenai yuran pengajian, pinjaman hutang, kena marah, diketawakan dan markah universiti.

Klik untuk gambar besar

"Sambil mengisi perut dengan sisa makanan pelajar lain, saya hampir putus asa dan bertanya kenapa hidup orang lain senang. Sedangkan saya pada usia 33 ketika itu sangat bodoh kerana mahu bermula dari bawah semula," katanya.

Bagaimanapun, graduan PhD dalam bidang Produksi Artistik di University of Polytechnic, Sepanyol itu nekad untuk terus menamatkan pengajian.

"Ramai menyuruh saya untuk balik saja dan teruskan menikmati populariti yang sudah diraih. Tapi, saya tetap berkeras mengejar impian, tidak beralah dan tiada sesalan untuk tempuh setiap dugaan," ceritanya lagi.

Wincci memiliki ijazah Sarjana Muda Undang-Undang dari University of Reading, United Kingdom berserta tiga sarjana lain iaitu Sarjana Pentadbiran Perniagaan (University of Sunshine Coast, Australia), Sarjana Produksi Muzik, Teknologi dan Inovasi (Berklee Valencia, Sepanyol) dan Sarjana Fellowship Live Music Production (Berklee Valencia, Sepanyol).

Wincci juga berjaya menggenggam PhD Pentadbiran Perniagaan di Universiti Terbuka Malaysia, sekali gus melakar kejayaan tersendiri apabila memperoleh lima ijazah berkenaan dalam tempoh 15 tahun.

Lebih membanggakan, juga Wincci mencipta rekod apabila menerima dua pengiktirafan daripada Malaysia Book of Records sebagai Most Number of Academic Degrees Obtained by A Beauty Queen dan Most Number of Academic Degrees Obtained by a Recording Artist.

www.myartis.com / Sumber & foto: Harian Metro & Instagram Soo Wincci

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA UQASHA SENROSE & SHAH ISKANDAR 'MESRA' BERPEGANGAN TANGAN

Pelakon yang terlibat dengan pelbagai kontroversi sebelum ini, Uqasha Senrose kini kembali hangat lagi apabila dia dilihat berpegangan dengan pelakon yang berasal dari Singapura, Shah Iskandar di sebuah majlis yang berlangsung baru-baru ini.

Menurut saksi, mereka berdua dijemput ke program itu baru-baru ini dan dilihat sangat mesra seperti sedang bercinta. Uqasha dan Shah dikatakan sentiasa berpimpin tangan tanpa lepas sepanjang program berlangsung.

Turut hadir ke majlis itu ialah Ungku Ismail dan Nazeera Sardi yang bergandingn dalam drama HyppTV, Pembancuh Kopi Mr. Vampire.

Klik untuk gambar besar

Kita semua sedia maklum bahawa Shah telah berkahwin dengan seorang wanita bernama Siti Sarah pada awal tahun lepas.

Terdahulu, Uqasha pernah bertunang dengan Pekin Ibrahim, kemudian dikaitkan dengan beberapa orang pelakon lelaki seperti Hafidz Roshdi, Syafiq Kyle, Iqram Dinzly dan baru-baru ini kerabat diraja Tengku Bakar.

Benarkah Uqasha sedang bercinta dengan Shah atau mungkinkah mereka berdua sekadar kawan rapat saja kerana zaman sekarang ini, artis yang sekadar berkawan rapat pun dilihat menyuapkan makanan ke mulut dengan mesra seperti Elfira Loy dan Sufian Suhaimi?

Kita tunggu saja pencerahan Uqasha dan Shah mengenai perkara ini.

Sekadar kawan - Aksi mesra Elfira Loy & Sufian Suhaimi

Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom